“Saya Penat Buat Lawak, Dia Pula Dapat Nama” – Ain Edruce Dedah Perangai Suami

Jika anda mengikuti media sosial pengacara Ain Edruce sememangnya ramai yang terhibur melihat reaksi wajah suaminya, Amirul.

Memetik Astro Gempak, Ain mendedahkan perangai suaminya sebenarnya seorang yang kelakar namun malu apabila berhadapan dengan kamera.

BACA: Jaga Nama Baik Keluarga, Ain Edruce Tak akan Kongsi Gambar Seksi

Ain juga sempat berseloroh meluahkan rasa geram kerana suaminya sering mendapat nama sedangkan dia yang penat membuat lawak.

“Sebenarnya lawak suami saya tak semua boleh terima tau, ada setengah dia tak rasa lawak tapi kenapa majoriti rakyat Malaysia rasa dia tu lawak betul. Kadang-kadang penat saya buat lawak, dia yang dapat nama. Sedih, geram pun ada.

“Sejujurnya dia adalah sejenis yang kelaka, cumanya dekat luar agak pemalu lebih-lebih depan kamera,” katanya.

Dalam pada itu, Ain berkta suaminya itu kini lebih berani untuk berguarau didepan umum meskipun lawaknya itu seperti memerlinya.

“Saya pula dekat rumah memang kuat membebel, pantang nampak dia duduk depan TV ada je benda yang saya sengaja cari pasal dekat dia,” katanya.


Anzalna Nasir Sanggup Tolak Tawaran Jenama Terkenal Australia, Tak Rela Tinggal Anak

Baru-baru ini tular di media sosial gambar seorang wanita membawa bersama anaknya yang merupakan orang kurang upaya (OKU) buta kekal ketika bekerja sebagai penghantar makanan.

Kisah wanita itu turut mendapat perhatian pelakon Anzalna Nasir kagum dengan semangat wanita itu yang merupakan seorang ibu tunggal gigih bekerja untuk mencari pendapatan.

BACA: Emirhan Dah Masuk Usia 5 Bulan, Anzalna Nasir Tak Sabar Nak Tambah Anak

Menerusi satu perkongsian di Insta Story, Anzalna berkongsikan kehidupannya berubah selepas mempunyai cahaya mata.

“RESPECT! Dia seorang ibu yang hebat, bertanggungjawab dan penuh dengan kasih sayang. Semoga Allah permudahkan urusan dan melimpah ruahkan rezeki akak ni.

“Anak-anak adalah segalanya. Bila ada anak memang segalanya berubah. Dari segi kerja pun dah tak boleh macam dulu, saya kena pilih kerja tak boleh ambil semua sebab tak mahu anak kerap ditinggalkan.

“Kesian bila fikirkan mereka masih kecil dan saya suka meluangkan masa dengan mereka untuk menunjukkan rasa sayang dan sokongan buat mereka,” tulisnya.

Dalam pada itu, Anzalna berkata dia menerima tawaran jenama terkenal dari negara Australia namun terpaksa tolak kerana tidak sanggup meninggalkan anak-anak.

“Baru-baru ini, saya dapat tawaran shooting untuk satu jenama yang terkenal di Australia tapi bila fikirkan tak boleh bawa anak-anak terus saya tak terima tawaran tu.

“Tak rela nak tinggalkan anak-anak walaupun 2-3 hari sahaja! Ibu saya paksa pergi sebab dia boleh tolong jaga tapi saya tak nak jadi ibu dan anak yang pentingkan diri sendiri,” katanya.

Anzalna mendirikan rumahtangga dengan Hanif Zaki pada 21 Februari 2016. Pasangan itu dikurniakan dua orang cahaya mata, Mohamad Eidrees dan Mohamad Emirhan.


Baru 2 Bulan Kahwin, Suami Salamiah Hassan Meninggal Dunia

Sempat bergelar suami isteri selama dua bulan, suami kepada penyanyi Salamiah Hassan, Gerry Hughes disahkan meninggal dunia pagi semalam.

Berita duka itu dikongsikan oleh anak kepada penyanyi itu iaitu Atilia Haron menerusi Insta Story hari ini.

“Kami sekeluarga menerima berita pemergian bapa tiri, Gerry Hughes pada pagi Jumaat semalam dan mama sedang dalam perjalanan ke Tasmania, Australia.

“Kami harap semua dapat memberikan masa untuk kami meratapi pemergian yang mengejutkan ini. Al-fatihah,” katanya.

Bagaimanapun, menerusi perkongsian itu Atilia tidak berkongsi lebih lanjut mengenai punca kematian Allahyarham.

Terdahulu, Salamiah melangsungkan pernikahan dengan Hughes yang berasal dari Liverpool, England dan menetap di Australia pada 1 September lalu. Salamiah dan Hughes yang juga kenalannya sejak 15 tahun lalu dinikahkan dalam majlis sederhana di Burnie, Tasmania.


“Ikut Hukum Saya Bukan Lagi Isterinya” – Hana Azraa

Sejak semalam hangat diperkatakan mengenai pendedahan bekas isteri PU Abu iaitu Hana Azraa yang berkongsikan masih diganggu bekas suaminya itu.

Memetik mStar Online, usahawan itu berkata PU Abu sering menghantar mesej menyatakan hasrat untuk berbaik semula namun dia tidak mahu melayan permintaan bekas suaminya itu.

“Dia memang nak berbaik dengan saya sebenarnya. Tapi dah tak boleh, banyak sangat faktor yang menyebabkan saya sudah tidak boleh kembali kepadanya,” katanya.

Menurut Hana, dia membuat pendedahan tersebut kerana PU Abu masih menggelarnya sebagai isteri diruangan komen sedangkan mengikut hukum dia bukan lagi isteri kepada pendakwah berkenaan.

“Saya perlu jelaskan kepada netizen sebab setiap orang komen di Instagram bertanya siapa saya, dia masih beritahu kepada orang ramai bahawa saya adalah isterinya.

“Walhal kalau mengikut hukum saya bukan lagi isterinya. Saya dan dia memang jelas bukan lagi pasangan suami isteri,” katanya.

Dalam pada itu, Hana berkata dia tidak mahu membuat laporan kepada pihak berkuasa susulan gangguan diterima kerana mahu selesaikan secara baik.

“Ramai yang minta saya buat laporan namun saya tak mahu tutup periuk nasinya. Dia masih mempunyai keluarga dan tanggungan. Saya tak mahu mengganggu kerjayanya.  Jadi lebih baik kami selesaikan dengan cara baik.

“Saya cukup mengenalinya. Dia seorang lelaki yang baik. Saya hanya minta dia biarkan saya hidup bahagia dengan kehidupan saya sekarang. Kami masih boleh berkawan seperri saya berkawan dengan bekas suami pertama,” katanya.

Semalam, PU Abu mengakui ada hantar mesej kepada ibu  Hana atas urusan Mateen iaitu anaknya bersama wanita terbabit seminggu lalu. Jelasnya, dia tidak mencari Hana dan tetapi hanya ingin mengetahui tentang perkembangan anak mereka sahaja.


Diva AA Tarik Diri Bertanding, Dengar ‘Bisikan’ Arwah Ibu

Pengacara sensasi, Azwan Ali mengesahkan menarik diri dari bertanding pada Pilihan Raya Umun ke-15 nanti sekaligus pertembungan dengan abangnya, Datuk Seri Azmin Ali tidak akan terjadi.

Perkara itu dimaklumkan oleh Azwan atau lebih dikenali sebagai Diva AA ketika hadir di pusat penamaan calon di Sekolah Menengah Kebangsaan Sungai Pusu sebentar tadi.

Memetik Utusan Online, Azwan turut memberi sokongan penuh kepada Menteri Besar Selangor, Datuk Seri Amirudin Shari yang mewakili Pakatan Harapan (PH).

Menurut Azwan lagi, dia membuat keputusan untuk menarik diri dari bertanding selepas mendengar bisikan arwah ibunya pada subuh tadi.

“Saya membuat keputusan untuk menarik diri daripada bertanding selepas mendengar bisikan daripada Allahyarham mak, Mak Tom. Keputusan ini dibuat selepas subuh tadi.

“Tak kisahlah orang nak cakap merepek atau tahyul, itu mak aku. Bukan mak kau. Apa pun saya menyokong calon PH, Datuk Seri Amiruddin Shari,” katanya.

Sementara itu, ditanya sama ada dia membuat keputusan untuk menyertai  Pakatan Harapan, Azwan berkata dia akan berbuat demikian apabila Datuk Seri Anwar Ibrahim menjadi Perdana Menteri.

“Saat Datuk Seri Anwar Ibrahim angkat sumpah sebagai Perdana Menteri, saya masuk PH,” katanya.


Ashraf Khalid Hadiahkan Tya Ariffin Kereta Mewah Tesla Sempena Anniversary Ke-7

Usahawan terkenal, Asyraf Khalid membuat kejutan menghadiahkan isterinya, Tya Arifin sebuah kereta mewah Tesla sempena hari jadi dan ulang tahun perkahwinan mereka ke-7.

Menerusi satu perkongsian di Instagram, Ashraf memuat naik video kejutan serta menitipkan ucapan romantis buat isteri tercinta. Dalam video dikongsikan, Tya dilihat terkejut dengan hadiah istimewa yang diberikan oleh suaminya itu.

“Happy 7th Anniversary sayang! @tyaarifinnw. Alhamdulillah, genap 7 tahun kita berkahwin dan saya masih terpegun melihat kecantikan, kebaikan, kerja keras dan dedikasi terhadap semua yang awak usahakan.

“Terima kasih kerana menyayangi saya meskipun banyak kelemahan diri dan sentiasa mendukung saya dalam setiap perkata. Saya tahu saya tak akan mampu capai hingga ke tahap ini tanpa sokongan dan kepercayaan awak.

“Insya-Allah, semoga kehidupan kita akan terus harmoni. Saya akan cuba melakukan sepenuh hati saya untuk pastikan impian kita tercapai. I love you dan saya harap awak menikmati kejutan kecil ini,” tulisnya.

Asyraf dan Tya mendirikan rumah tangga pada November 2015 dan pasangan itu dikurniakan dua orang cahaya mata iaitu Arif Jiwa dan Azzahra Jiwa.


Azwan Ali Sah Bertanding di Parlimen Gombak

Bahang Pilihan Raya Umum Ke-15 (PRU15) kini semakin terasa apatah lagi tingga dua minggu sahaja lagi untuk hari pengundian.

Pada PRU kali ini pengacawa sensasi, Azwan Ali mengesahkan akan bertanding atas tiket calon Bebas kerusi Parlimen Gombak.

BACA: Tapak Kaki Seperti Dihunus Bilah Tajam, Azwan Ali Dakwa Disihir Artis Wanita Veteran

Memetik BH Online, Azwan atau lebih dikenali sebagai Diva AA bakal berdepan abangnya, Datuk Seri Mohamed Azmin Ali yang sebelum ini sedia mempertahankan kerusi Parlimen Gombak.

Azwan juga bakal menentang Menteri Besar Selangor, Datuk Seri Amiruddin Shari yang mewakili Pakatan Harapan (PH). Pengacara berusia 56 tahun itu berkata dia akan hadir ke Pusat Penamaan Calon di SMK Sungai Pusu, Gombak esok.

“Iya, anda akan menerima jawapannya, esok, iaitu pada hari penamaan calon. Saya akan berada di SMK Sungai Pusu. Jadi, orang ramai boleh ikut lintas langsung yang saya buat melalui TikTok dan Instagram (IG) untuk mendapatkan jawapan,” katanya.

Dalam pada itu, ditanya mengenai hari penamaan calon esok, Azwan mengakui gementar. Namun, Azwan berkata ramai menantikan pertembungannya sekali lagi dengan abangnya itu.

“Saya gementar kerana kali terakhir saya nampak kelibat Azmin adalah pada PRU-14. Selepas sekian lama, esok pastinya saya akan sekali lagi bertembung dengan Azmin.

“Inilah masa dinanti-nantikan ribuan rakyat dan penyokong. Ramai yang mahu melihat momen ini,” katanya.

Kata Azwan lagi, dia membuat keputusan untuk bertanding pada PRU kali ini selepas menerima sokongan daripada banyak pihak.

“Kali pertama saya bertanding adalah untuk kerusi DUN Bukit Antarabangsa pada PRU14. Ketika itu, saya hanya terima 90 undi. Maknanya, saya kalah teruk dan sudah tentu kerusi itu dimenangi Azmin.

“Tetapi, ketika itu, Azmin mewakili PKR. Sekarang, dia bersama parti baharu. Apa-apa pun, pertembungan Azmin bersama Diva AA memang dinanti-nantikan. Jadi, saya mahu ucapkan terima kasih kepada setiap sokongan yang saya terima.

“Saya hargai sokongan tanpa henti daripada orang ramai untuk saya menentang Azmin, terutamanya akhir-akhir ini,” katanya.


Kongsi Aksi Ghairah Untuk Promosi Drama, Michael Ang Dikecam Netizen

Perkongsian pelakon dan pengarah popular, Michael Ang menjadi bualan apabila memuat naik gambar yang dianggap tidak sesuai untuk khalayak ramai sekaligus mengundang kecaman netizen.

Difahamkan, gambar dikongsikan itu dipercayai untuk mempromosi drama yang terbaharunya yang bertajuk Apa Dosaku 2.

BACA: “Orang Berhijab Atau Niqab Kita Patut Puji, Bukan Complain..” – Michael Ang

Seperti sudah dijangka, perkongsian Michael itu dikritik dan dikecam oleh netizen yang mendakwa pengarah itu tidak menjaga sensitiviti serta nama baik Islam.

Malah, diruangan komen ada yang meminta agar hasil karyanya ini tidak dimainkan di stesen televisyen. Dalam pada itu, ada yang mengatakan gambar tersebut boleh mengundang fitnah.


Ramai ‘Semak Kepala’ OPR Naik Lagi, Tapi Ambil Tahu Dahulu Sebabnya Disini!

Apabila Bank Negara mengumumkan kenaikan Kadar Dasar Semalaman atau Overnight Policy Rate (OPR Malaysia), ramai yang mula rasa ‘semak kepala’ dan ‘sakit jiwa’.

Untuk tahun ini sahaja sudah 4 kali OPR di Malaysia naik. Kenaikan kali ke-4 ini pun baru sahaja diumumkan baru-baru ni. Amacam? Berpeluh tak gais?

Kami pasti ramai yang merungut! Mana tidaknya, kenaikan OPR sedikit sebanyak menimbulkan kerisauan dalam kalangan rakyat. Lepas satu, satu perkara yang naik, siapa tidak risau kan?

Tapi kejap, sebelum anda nak mengomel atau memberikan komen-komen negatif, kami nak anda stay dulu di artikel ini dan baca sehingga habis. Nanti kami akan berikan sebab dan juga info kenapa OPR di Malaysia dinaikkan.

Penting untuk kita faham terlebih dahulu apakah yang dimaksudkan dengan OPR. Kami harap dengan memahami maksud OPR, barulah penilaian yang lebih adil dan rasional dapat dilakukan.

Oh ya sebelum tu, and jangan tak tahu, isu inflasi, kenaikan kadar faedah dan perubahan nilai ringgit – semua ada kaitannya! Mari kita belajar hari ini.

Belum reda dengan kenaikan OPR, dah masuk pula isu Ringgit Malaysia yang terus susut berbanding dolar AS.

Memetik laporan Astro Awani pada 21 Oktober lalu, ringgit terus merosot berbanding dolar Amerika Syarikat (AS) dengan ditutup pada paras terendah baharu sepanjang masa pada 4.738 berikutan ketiadaan pemangkin baharu, kata penganalisis.

Sabar, anda jangan gelabah dulu. Ringgit Malaysia jatuh nilai berbanding dengan dolar AS adalah disebabkan oleh rizab persekutuan (atau bank pusat AS) yang telah menaikkan kadar faedah mereka secara mendadak bagi membendung inflasi di AS. Tetapi kalau nak bandingkan ringgit Malaysia dengan mata wang yang lain seperti Thai Baht, Korean Won, Japan Yen dan lain-lain, nilai mata wang kita sebenarnya telah bertambah baik.

Walau bagaimanapun nilai mata wang sememangnya akan turun naik ikutkan permintaan dan penawaran pasaran mata wang. Nilai ringgit Malaysia dijangka akan bertambah baik berbanding dolar AS apabila AS redakan kenaikan kadar faedah.

Sekarang kita bincang tentang inflasi pula. Inflasi yang kita alami sekarang adalah fenomena global, didorong pula harga minyak yang tinggi dan juga perang Ukraine, perkara ini memang kita tak boleh nak elak.

Laporan dari Sinar Harian turut menjelaskan bahawa tiada negara yang terkecuali daripada tekanan inflasi dan terdapat jangkaan bahawa inflasi akan meningkat dalam masa terdekat.

Malaysia juga turut terjejas tetapi dalam masa yang sama ekonomi Malaysia juga semakin pulih. Walaupun ringgit lemah, masih ramai yang mampu melancong ke luar negara dan juga dalam negara.

Kalau anda perasan traffic jam berlaku di pagi hari agak teruk, dah macam pre-pandemik tau. Kesesakan lalu lintas ni berlaku disebabkan ramai yang melancong secara dalam domestik. Itu belum masuk semasa hujung minggu dan cuti umum lagi, memang highway penuh sesak dengan orang travel ke sini sana. Hotel pun dah fully booked!

Dekat shopping malls pun sama juga gais. Dah mula packed, penuh dengan orang. Haa pembelian kereta pun semakin meningkat dah sekarang ni, macam level pre-pandemik sampaikan orang nak beli Honda pun kena waiting list satu tahun. Pergh, rancak betul!

Kadar faedah bank secara asasnya ditentukan oleh OPR bagi memastikan keseluruhan institusi kewangan mempunyai bekalan tunai yang stabil dan mencukupi.

Seperti yang anda tahu, OPR Malaysia bukan sahaja memberi kesan kepada kadar pinjaman, tetapi ia turut memberi impak kepada keseluruhan komponen dalam sistem ekonomi negara seperti kadar pengangguran dan inflasi harga barangan.

OPR atau dikenali sebagai Overnight Policy Rate, Kadar Dasar Semalaman ini adalah sebuah kadar yang telah ditetapkan oleh Bank Negara Malaysia (BNM) ke atas pinjaman dana pada seluruh bank di Malaysia. Ia merupakan kadar faedah yang perlu dibayar oleh sesebuah institusi kewangan yang meminjam daripada bank yang lain.

Yup, jangan terkejut ye! Bank boleh meminjam dari bank lain dan benda ini adalah amalan biasa dalam industri perbankan.

Setiap bank di Malaysia mempunyai tahap rizab tunai yang berbeza-beza bergantung pada aktiviti pemberian pinjaman oleh bank dan deposit serta pengeluaran pelanggan.

Sebagai contoh, jika setiap pelanggan mengambil keputusan untuk mengeluarkan wang simpanan pada hari yang sama, bank mungkin perlu meminjam daripada bank lain untuk menyimpan atau memastikan rizab tunai berada pada tahap yang selamat.

*Nota: Rizab tunai adalah wang tunai yang mesti disimpan oleh bank perdagangan dalam banknya sendiri atau di bank pusat atau di bank-bank lain.

Mesti anda pelik, apa kaitannya dengan anda kan? Biarlah urusan bank antara bank je. Anda kena tahu, walaupun OPR menetapkan kadar faedah asas untuk pinjaman yang dilakukan antara bank dengan bank, ia turut memberi kesan kepada kos pinjaman kita sebagai pengguna.

Jika kos pinjaman antara bank dengan bank meningkat, peningkatan itu akan dipindahkan kepada anda sebagai pelanggan. Begitu juga jika kos pinjaman tersebut berkurang, anda juga akan merasai pengurangannya.

Perubahan OPR ini akan memberi kesan kepada kadar faedah pinjaman yang kita ambil. Ini termasuk pinjaman perumahan dan peribadi. Lebih tinggi OPR, lebih tinggi bayaran bulanan yang perlu dibayar. Anda boleh rujuk bank anda untuk dapatkan gambaran yang lebih jelas.

Secara asasnya, kadar OPR yang lebih tinggi atau lebih rendah akan menyebabkan kesan terkumpul/domino yang setara. Contohnya, kadar OPR yang rendah akan menyebabkan kadar faedah pinjaman menjadi lebih rendah. Ia bertujuan untuk menggalakkan pengguna untuk berbelanja, membuat pinjaman bank serta merangsang ekonomi negara.

Kadar OPR yang lebih tinggi pula akan menyebabkan kadar faedah pinjaman menjadi lebih tinggi. Ia sekaligus menyebabkan kadar pinjaman perumahan atau pinjaman perniagaan menjadi lebih mahal untuk mengalakkan pengguna untuk menyimpan dalam deposit tetap dan sebagainya.

Kenaikan pada kadar OPR adalah langkah bank pusat dalam mempengaruhi kadar faedah dalam ekonomi untuk menyediakan keadaan yang kondusif untuk pertumbuhan ekonomi negara.

Kesan kenaikan OPR ini kepada anda sebagai peminjam ialah kadar pembayaran yang semakin tinggi.

Jika kadar OPR ditingkatkan, perbelanjaan aliran tunai orang ramai semakin perlahan dan ia secara terus dapat menggalakkan orang ramai untuk lebih menyimpan dan kurang berbelanja.

Jadi dalam masa ekonomi untuk pulih ini, tidak wajar sekiranya OPR rendah kerana jika orang ramai terus berbelanja berlebihan, permintaan untuk barangan dan perkhidmatan mungkin melebihi bekalan yang tersedia. Ini akan menyebabkan harga barangan dan perkhidmatan terus meningkat.

OPR perlu dinaikkan secara “gradual dan measured”. Kenaikan OPR perlukan sekurang kurangnya 9 bulan untuk menampakkan impak kepada ekonomi Malaysia untuk turunkan kadar inflasi.

Salah satu kebaikan OPR ialah kenaikan kadar FD (fixed deposit rates), ia akan menggalakkan lebih ramai untuk simpan dalam FD, dan enjoy pulangan lebih tinggi. Tambahan pula, simpanan dalam FD di bank dijamin oleh PIDM sebanyak RM250,000 setiap pendepositor (duit anda selamat).

Jika OPR turun, apa kesannya? Kalau anda nak tahu, kebiasaannya apabila kadar OPR semakin menurun, ini menunjukkan kedudukan ekonomi tidak stabil. Nak pula keadaan pandemik COVID-19 ketika ini, ianya turut menjadi faktor utama dalam permasalahan ini.

Untuk pengetahuan anda, semalam 3 November, Jawatankuasa Dasar Monetari (MPC) Bank Negara Malaysia membuat keputusan untuk menaikkan Kadar Dasar Semalaman (OPR) sebanyak 25 mata asas lagi kepada 2.75 peratus pada mesyuarat kali terakhirnya bagi tahun ini.

Ia adalah kenaikan kali keempat berturut-turut tahun ini bermula Mei, Julai dan September lalu, dengan masing-masing meningkat sebanyak 25 mata asas kepada 2.50 peratus berbanding paras rekod terendah 1.75 peratus sebelumnya.

Kenaikan kali keempat secara berturut-turut itu juga adalah pertama kali sejak penanda aras kadar faedah pinjaman tempatan itu diperkenalkan pada 2004.

OPR dinaikkan lebih perlahan di Malaysia supaya rakyat boleh menyesuaikan diri secara perlahan. Bank pusat negara lain menaikkan kadar faedah mereka tetapi pada kadar yang lebih besar dan kadar yang lebih pantas.

Menurut BNM, kenaikan OPR ini adalah sebahagian daripada usaha bank pusat negara untuk melandaikan kembali kenaikan kos yang berlaku dalam pasaran negara. Situasi tersebut akan membantu menyeimbangkan kembali ekonomi negara yang kini menunjukkan pertumbuhan negara yang lebih kukuh.

Bagaimanapun, tidak kisahlah OPR itu tinggi mahupun rendah, langkah kita sebagai rakyat adalah membina semula kewangan peribadi masing-masing untuk masa hadapan. Gunakan peluang ini sebaiknya!


PU Abu Nafi Gila Talak, Perjelas Sebab Ke Hotel

Hari ini hangat diperkatakan mengenai pendedahan bekas isteri PU Abu iaitu Hana Azraa yang berkongsikan masih diganggu bekas suaminya itu.

Menerusi pendedahan tersebut, Hana turut memuat naik paparan perbualan bekas suaminya dengan ahli keluarganya yang didakwa masih menganggu dirinya.

Malah, Hana berkata ketika dia berada di Tanah Suci untuk menunaikan umrah baru-baru ini, bekas suaminya itu berada di hotel tempatnya menginap.

Dalam pendedahan itu juga, Hana turut mendedahkan bahawa mereka sudah bercerai talak tiga serta meminta bekas suaminya supaya move on.

Bagaimanapun, menerusi siaran langsung yang dimuat naik semula satu akaun TikTok, PU Abu menjelaskan mengenai kes nikah cerai dengan bekas isterinya itu.

PU Abu beri penjelasan tentang dakwaan masih kacau Hana Azra (bekas isteri) #beritahairan #puabu #bekasisteri #gilatalak

Kata PU Abu lagi, biarlah mahkamah yang menentukan segalanya dan apabila sudah keluar pengesahan daripada mahkamah barulah dia akan kongsikan.

Menjelaskan mengenai dakwaan berada di bawah hotel Hana, PU Abu berkata dia ke hotel tersebut bukan untuk berjumpa bekas isterinya sebaliknya bertemu sepupunya.

“Kat hotel tu ada sepupu saya, sepupu saya pun pergi dengan RS Mega Travel. Saya bawak sepupu saya dan beberapa orang rakannya pergi makan,” katanya.

Dalam pada itu, PU Abu mengakuiada hantar mesej kepada ibu  Hana atas urusan Mateen iaitu anaknya bersama wanita terbabit seminggu lalu. Jelasnya, dia tidak mencari Hana dan tetapi hanya ingin mengetahui tentang perkembangan anak mereka sahaja.

Sementara itu, PU Abu turut memohon maaf andai ada yang terasa dengan perkongsiannya sebelum ini. Ujarnya, niatnya hanya untuk memuji isterinya kerana menghargai wanita itu.


Sampai Bila Nak Menganggur? Yayasan Peneraju Beri Pembiayaan Beserta Dengan Penempatan Pekerjaan Lagi!

Kami yakin pasti ada segelintir di antara korang yang pernah merasa peritnya menganggur tapi ada juga yang enjoy je duduk rumah goyang kaki. Persoalannya sampai bila? Sampai bila nak hidup relax tapi poket kosong. Takkan nak mengharap parents lagi?

Come on, korang memang kena bangun untuk ubah hidup korang. Yang cakap susah nak dapat peluang pekerjaan sebab tak ada kemahiran tu, baca sampai habis. Maklumlah zaman sekarang nak kerja je majikan akan tengok bab sijil dan kemahiran dulu.

Tak apa jangan risau, kami ‘payung’ korang beberapa kemahiran yang membolehkan korang bertambah laku. Yang pastinya, bila korang join je sini korang tak payah fikir mana nak cari pekerjaan sebab penempatan pekerjaan disediakan..OMG what? Betul tu. Korang belajar je dulu.

Kalau korang nak tahu, Yayasan Peneraju Pendidikan Bumiputera (Yayasan Peneraju), sebuah agensi di bawah Jabatan Perdana Menteri (Tugas-tugas Khas) menawarkan pelbagai program pembiayaan akademik (Peneraju Tunas), pensijilan TVET (Peneraju Skil), profesional (Peneraju Profesional), teknologi (Peneraju Teknologi) dan spesialis (Peneraju Spesialis) yang dapat memberikan satu sinar baru dalam hidup korang.

Lebih 50,000 individu dari pelbagai segmen Bumiputera di seluruh Malaysia termasuk kumpulan B40, M40, luar bandar dan terpinggir dah berjaya mendapat pembiayaan pendidikan demi merealisasi aspirasi mereka.

Jangan tak tahu, sekarang ni Yayasan Peneraju sudah kembangkan kumpulan sasaran program untuk memberi peluang kepada lebih ramai individu yang layak seperti:

Korang tak payah risau, pensijilan TVET (di bawah Peneraju Skil) yang ditawarkan confirm diiktiraf di peringkat industri dan/atau antarabangsa, seiring dengan trend dan demand industri.

Bergantung kepada program yang korang mohon, pembiayaan termasuk yuran latihan, pensijilan dan peperiksaan ditanggung, elaun, penginapan, pengangkutan, makan dan minum, Program Pemupukan dan Pembangunan (Nurture and Development Programme) dan bantuan kewangan sekali beri (bagi kategori individu bekerja atau tidak bekerja). Tak payah nak fikir apa-apa.

Bukan tu sahaja, Yayasan Peneraju juga memastikan penerima faedah mereka dilengkapkan dengan kemahiran insaniah dan sahsiah di samping kemahiran serta ilmu teknikal yang diperlukan oleh pasaran demi meningkatkan kadar kebolehpekerjaan. Ni lah yang dimaksudkan dengan Nurture and Development Programme tu.

Jadi untuk korang yang dah lama menggangur tu atau yang diberhentikan kerja boleh cuba apply program-program dari Yayasan Peneraju. Permohonan dibuka sepanjang tahun untuk pengambilan 2022 dan 2023. Tempat adalah TERHAD!

Bagi korang yang nak tahu syarat lebih detail, korang boleh layari https://yayasanpeneraju.com.my/program/peneraju-skil/ atau ikuti laman media sosial Facebook, Twitter, Instagram dan LinkedIn @YayasanPeneraju.

Nota: Terma & syarat dan skop pembiayaan adalah berbeza mengikut program. Maklumat adalah sahih ketika artikel ini disiarkan dan tertakluk kepada perubahan tanpa notis.


“Allah Bagi Kesembuhan, Jangan Lupa Diri” – Elyana Dikecam Buat Trend ‘Swipe’

Selepas membuat keputusan untuk tidak lagi bertudung, penyanyi Elyana terus menerima kecaman netizen, namun ada yang memberikan kata-kata positif buatnya.

Baru-baru ini, perkongsian Elyana menjadi perhatian ramai apabila memuat naik video menari mengikut trend lagu terkini nyanyian Alpyh iaitu Swipe.

Menerusi video itu kelihatan Elyana lincah menari dengan latar belakang cahaya lampu merah dan biru.

Bagaimanapun, video tersebut menimbulkan rasa kurang senang netizen apabila ada yang terkenang kembali ketika Elyana sakit sebelum ini.

Tidak kurang juga, ada netizen mendakwa penyanyi itu seolah lupa diri seleaps sembuh dari sakit kanser limfoma.

Pada Ogos lalu, Elyana mengakui tidak lagi berhijab. Elyana berkata dia sudah berfikir masak-masak sebelum membuat keputusan tersebut serta berharap orang ramai mendoakan yang baik-baik buat dirinya.


Sajat Bengang Belakang Badan Dikutuk Macam Jantan

Meskipun sudah berhijrah ke Australia, namun masih ramai netizen masih mengikuti perkembangan Sajat atau nama sebenarnya, Muhammad Sajjad Kamaruz Zaman.

Terbaru, seorang pengguna TikTok ada memuat naik video Sajat memaparkan usahawan itu sedang membasuh pinggan sambil memperlihatkan belakang badannya .

BACA: Jual RM9.5 Juta Tak Laku, Sajat Lelong Banglo RM7 Juta

Namun, apa yang menjadi perhatian Sajat meluahkan rasa marah apabila ada yang mengkritik belakang badannya serta menyamakan seperti seorang lelaki.

Selepas membaca kritikan tersebut, Sajat mengakui bahawa dia memang seorang lelaki dan kemudian bertukar menjadi pondang.

“Memang jantan, lepas itu jadi pondan. Memang kita pondan pun! Kenapa? Sakit hati ke?” katanya.

Video tersebut mendapat pelbagai reaksi daripada netizen yang terhibur dengan pengakuan jujur Sajat itu. Kata netizen lagi, sejak tinggal di luar negara, Sajat sering bercakap jujur.

Dalam pada itu, ramai turut mendoakan agar Sajat kembali ke fitrah asalnya sebagai lelaki serta diberikan hidayah kembali ke jalan yang benar.


Bekas Isteri Dedah Masih Diganggu PU Abu

Nampaknya nama pencetus ummah, PU Abu Sufyan sekali lagi menjadi bualan ramai apabila bekas isterinya, Hana Azra mendedahkan dirinya masih diganggu bekas suaminya itu.

Perkara itu didedahkan Hana menerusi satu perkongsian di Insta Story dimana usahawan itu berkata dia dan keluarganya masih diganggu meskipun sudah bercerai.

Menurut Hana, bekas suaminya turut menganggu ahli keluarganya dengan menghantar mesej kepada kakaknya sekaligus mencabar kesarabannya.

Dalam entri itu juga, Hana turut meluahkan rasa hairan bekas suaminya itu masih menganggunya sedangkan sudah bahagia dengan isterinya.

Tegas Hana lagi, dia tidak teragak-agak untuk mendedahkan sisi buruk dan rahsia jika bekas suaminya itu terus menganggunya lagi.

Menerusi satu lagi entri, Hana berkata bekas suaminya itu turut mempergunakan adiknya serta mendakwa PU Abu berada di bawah hotel yang didiami Hana ketika mengerjakan umrah.

Hana dan PU Abu mendirikan rumah tangga pada Mei 2019 dan dikurniakan seorang cahaya mata, Muhammad Uwais Al-Mateen. Namun, pada April 2021, Hana menegaskan bahawa dia dan PU Abu bukan lagi suami isteri.


Sweetnya Neelofa Dengan Suami, Peminat Tak Sabar Tunggu Adik Bilal

Jika anda mengikuti akaun TikTok Neelofa, selebriti popular itu tidak lokek memuat naik video sweet dengan suaminya, pendakwah bebas, Haris Ismail.

Baru-baru ini, Neelofa ada berkongsikan video romantis memaparkan dirinya sedang berjalan berpimpin tangan dengan suaminya.

BACA: “Dah Buat Beberapa Langkah, Tapi Kena Pegang-Pegang” – Neelofa Kongsi Perkembangan Bilal

Konon nak ikut trend tapi sis tenung laki sis mcm nak makan dia pulak ????

Menerusi video dikongsikan itu turut disertakan kapsyen berbunyi, ”Konon nak ikut trend tapi sis tenung laki sis mcm nak makan dia pulak”.

Perkongsian Neelofa itu mendapat pelbagai reaksi daripada netizen dan peminat yang teruja melihat pasangan itu serta mendoakan rumah tangga mereka kekal hingga ke syurga.

Dalam pada itu, ada peminat mengusik mereka menunggu adik Bilal pula selepas ini serta berseloroh mengatakan tiada masalah untuk untuk tenung lama-lama apatah lagi mereka sudah halal.


Nana Mahazan Terkejut Anak Sulung Mula Berhijab

Mula berhijab pada Ogos 2021, penghijrahan pengacara Nana Mahazan mendapat reaksi positif daripada peminat yang teruja serta meluahkan rasa syukur.

Terbaru, Nana meluahkan rasa terkejut anak perempuannya, Althea Raqeem Barian kini berusia 12 tahun mahu memakai tudung dan kini sudah masuk empat bulan anaknya itu sudah berhijab.

“Dia membuat keputusan itu tanpa sebarang paksaan. Pada awalnya dia bertanya kepada saya adakah setiap wanita perlu memakai tudung selepas datang haid.

“Saya pun menjawab pertanyaannya itu dan memberitahu pemakaian tudung ini adalah wajib bagi wanita untuk menutup aurat. Tapi saya maklumkan padanya yang saya pun mula pakai tudung sejak tahun lalu.

“Ketika saya belum bertudung, dia tidak pernah bertanya mengenai perkara ini. Tapi mungkin selepas melihat saya sudah mula bertudung dan rakan-rakan sekolahnya pun sama membuatkan banyak persoalan bermain dalam fikirannya.

“Alhamdulillah ketika saya menghantar anak-anak ke rumah keluarga kerana saya dan suami pergi bercuti pada Jun lalu, mak saya hantar gambar Athea bertudung dan keesokan harinya ketika mereka pergi mandi sungai pun dia masih nak pakai tudung. Jadi bermula dari situlah dia berhijab sehingga sekarang,” katanya.

Nana berkata sebagai ibu sudah tentu dia rasa gembira dengan perubahan anaknya itu serta berharap Althea akan terus kekal istiqamah.  Malah, Nana berkata dia turut mengeluarkan koleksi tudung khas sempena nama anaknya untuk kegunaan harian.

“Mestilah saya seronok apabila anak nak buat perkara baik. Bayangkan saya beli 14 helai tudung apabila dapat tahu dia nak bertudung.

“Malah saya juga sanggup keluarkan tudung Sisterhood edisi khas sempena nama anak saya kerana dia minat warna-warna yang lebih selamat untuk kegunaan harianya.

“Apapun keputusannya saya nak dia tahu yang saya sentiasa menyokong dan sanggup buat apa saja. Saya juga bersyukur apabila menerima mesej positif daripada peminat mengenai perubahan anak saya ini,”vkatanya.


Mona Allen Suka Tengok K-Drama Masa Hamil, Anak ‘Terkenan’ Muka Macam Korea

Usia anak sulungnya sudah memasuki dua bulan, baru-baru ini pelakon Mona Allen ada berkongsikan wajah Petra Pekin untuk tatapan peminat.

Melihatkan wajah gebu Petra itu membuatkan ramai geram dengan anak pasangan selebriti itu yang lahir pada Hari Kemerdekaan, tanggal 31 Ogos lalu.

BACA: “Tak Perlu Umum Dah Pakai Tudung Di Media Sosial” – Pekin

Menerusi entri itu, Mona turut menulis kapsyen mengatakan dia suka menonton K-Drama dan disebabkan itulah wajah anaknya seperti Korea.

Dalam perkongsian lain, Mona turut berkongsikan berat anaknya itu sudah mencecah 5.7 kilogram meskipun baru sahaja berusia 2 bulan.

Perkongsian Mona itu mendapat pelbagai reaksi daripada netizen yang memuji kecomelan Petra serta geram melihat pipinya yang tembam.

Mona mendirikan rumah tangga dengan Pekin Ibrahim pada 7 Disember 2018. Pasangan itu dikurniakan seorang cahaya mata lelaki diberi nama Petra Pekin pada 31 Ogos lalu.


“Semua Setan Bertopengkan Manusia” – King Coco Malas Bertanding PRU15

Pasti ramai tahu personaliti media sosial King Coco atau nama sebenarnya Marshaira Ismail terlibat dalam dunia poliktik dan membuat kejutan apabila meraih undi sebagai Calon Ketua Srikandi Parti Pribumi Bersatu Malaysia, Bagan Serai.

Bagaimanapun, King Coco mempunyai sebab tersendiri mengapa dia tidak bertanding dalam Pilihan Raya Umum ke-15 (PRU-15) kali ini.

Menerusi satu perkongsian di Insta Story,  King Coco seolah kecewa dengan ‘drama’ politik serta menyifatkan segelintir pihak menjadi ‘syaitan’ yang bertopengkan manusia.

“Saya tak bertanding malas. Semua nya potong tepi. Hipokrit. Semua setan bertopengkan manusia. Takde maknanya perjuangkan rakyat. Semua sendiri. Sanggup jadi hijau biru merah. Semata-mata untuk kerusi,” tulisnya.

Dalam pada itu, King Coco turut kasihan dengan mereka yang bekerja keras demi rakyat sebelum PRU lagi namun tidak menjadi calon untuk bertanding kerana hanya kroni sahaja yang dipilih.

“Bukan apa, ada yang kesian, bertahun tahun buat sebelum PRU lagi dah tolong rakyat. Tup tup tang kroni kau jugak kau pilih. Kelakar kan? Kroni yang tak nampak muka. Yang alih-alih dia juga,” tulisnya.


Sharifah Husna Tampil Berhijab, Netizen Cair Tengok Halim Radzi Puji Isteri Cantik

Selepas bergelar pasangan suami isteri, pelakon Halim Radzi dan Sharifah Husna terus menjadi perhatian ramai di media sosial.

Baru-baru ini, Halim ada memuat naik video di TikTok memaparkan dia memuji kecantikan isterinya yang mengenakan hijab.

BACA: Sharifah Husna Kacukan Melayu, Pakistan, Afghanistan, Arab, British, Portugis, Belanda & Indonesia

Menerusi video itu, Halim meluahkan rasa terpegun denhgan kecantikan Husna serta memberikan kata-kata romantis buat isteri tercinta.

MasyaAllah, terima kasih mendoakan kami. Semoga doa baik anda semua kembali kepada anda semua juga. Amin ya Allah. Terima kasih Allah ?? @Sharifah Husna ??

Husna yang tersipu-sipu malu mengatakan dirinya biasa sahaja, tetapi Halim meyakinkan bahawa kecantikan dimiliki isterinya adalah ‘luar biasa’.

“Aduh cantiknya, ya Allah cantiknya.. malu? Malu kenapa? Yelah sebab cantik, I tak puji pun tetap cantik. Haihh luar biasa (cantik). Assalamualaikum bidadari syurga.. sayang sangat,”  katanya.

Aktor itu turut dilihat meninggalkan kapsyen mengucapkan terima kasih atas doa dititipkan orang ramai sempena perkahwinannya yang berlangsung minggu lalu.

Perkongsian Halim itu mendapat pelbagai reaksi daripada netizen yang memuji aksi romantis pasangan berkenaan serta mendoakan rumah tangga mereka kekal hingga ke syurga.


“Wan Sharmila Ok, Watie Jangan” – Netizen Tak Restu Shuib Jalin Cinta Dengan Usahawan Wanita

Baru-baru ini perkongsian pelawak Shuib Sepahtu menjadi perhatian apabila memuat naik video konten bersama aktres Wan Sharmila.

Menerusi video, Shuib dan Wan Sharmila melakukan trend lagu yang berjudul Swipe nyanyian Alyph yang kini hangat di media sosial.

BACA: Pakai Baju Sedondon Ke Konsert, Netizen Dakwa Wanita Ini Kekasih Shuib?

Perkongsian Shuib itu mendapat pelbagai reaksi daripada netizen yang merestui hubungan kedua selebriti itu. Malah, ada yang mengatakan mereka sangat sepadan.

Malah, ramai yang mengatakan suka dengan keperibadian Wan Sharila yang lemah lembut, sopan dan tidak memakai solekan tebal.

Dalam pada itu, ada netizen mengatakan Shuib tidak sesuai menjalin hubungan cinta dengan usahawan wanita dikenali sebagai Watie yang sebelum ini hangat diperkatakan memakai baju sedondon dengan pelawak itu meskipun tidak bergambar bersama.


Tunjuk Manja Dengan suami, Mas Idayu Dikecam Try Hard

Baru sebulan lebih mendirikan rumah tangga, penyanyi Mas Idayu dan suaminya, Muhammad Sufian Che Isa masih lagi dalam fasa bulan madu.

Bagaimanapun, baru-baru ini video yang dimuat naik Mas Idayu menjadi perhatian memaparkan penyanyi itu menggayakan pakaian bertemakan Bollywood.

Video tersebut turut memperlihatkan ‘drama’ suaminya dikacau oleh rakan-rakannya. Kemudian Mas Idayu menarik lengan sahabatnya dan lari memeluk segera suaminya seakan enggan melepaskan.

Seperti sudah dijangka, perkongsian Mas Idayu itu seolah menimbulkan rasa kurang senang netizen yang mengecam tindakan penyanyi itu didawka seolah mahu menunjuk manja dengan suami.

Bagaimanapun, ada peminat yang seronok melihat gelagat Mas Idayu yang dilihat bahagia bersama suami. Ada sahaja netizen ni, pasangan itu masih dalam mood pengantin lagi dan mungkin hanya bergurau sahaja.

Terdahulu, Mas Idayu menamatkan zaman janda dengan penerbit eksekutif TV3, Muhammad Sufian dengan sekali lafaz pada 16 September lalu.


Erin Malek Dikutuk Hodoh Tak Pakai Tudung

Baru-baru ini, pelakon Erin Malek ada memuat naik gambarnya bercuti bersama keluarganya di Singapura menjadi perhatian ramai.

Menerusi beberapa keping gambar yang dikongsikan, pelakon Tentang Bulan itu dilihat hanya memakai topi namun tidak bertudung.

BACA: Pakai Topi Nampak Rambut Bercuti Di Korea, Erin Malek Diperli Netizen

Gambar tersebut yang turut tular di media sosial itu ternyata mengundang kecaman netizen yang mendakwa pelakon itu seakan mempersendakan agama.

Menerusi komen di Facebook, ada yang mendakwa pelakon itu membuka tudung jika ke luar negara. Malah, ada netizen mendakwa pelakon itu sememangnya on off memakai tudung apabila dilihat memakai topi apabila bercuti dan bersukan.

Tidak kurang juga ada yang meninggalkan komen sindiran bertanyakan adakah tudungnya hilang ketika menaiki kapal terbang ke sana. Lebih pedas, ada yang mengutuk pelakon itu tidak cantik apabila tidak memakai tudung.

Bukan kali pertama perkara ini hangat diperkatakan, pada September lalu, Erin ada memuat naik gambar tidak memakai tudung dan dilihat hanya menyarung topi ketika bercuti ke Korea.


Yusry, Lisa Surihani Dipuji Diam-Diam Tunai Umrah

Umum mengetahui, baru-baru ini tular gambar pasangan selebriti Datuk Yusry dan Datin Lisa Surihani menunaikan ibadah umrah.

Berita mengenai keberangkatan pasangan itu dikongsikan akaun Instagram agensi pelancongan, Irkaz Travel & Tour yang menjadi pengiring mereka sepanjang menunaikan ibadah umrah.

BACA: “Saya Sebenarnya Dah Malas Fikir Pasal Mekap Jika Nak Keluar” – Lisa Surihani

Selain itu, pengguna di TikTok juga turut memuat naik beberapa foto pasangan itu sepanjang mereka berada di kota Madinah.

Perkongsian video itu mendapat pelbagai reaksi daripada netizen yang meluahkan rasa kagum terhadap pasangan itu yang sentiasa bersederhana.

Dalam pada itu, ramai mendoakan urusan ibadah umrah pasangan itu dipermudahkan serta mendapat umrah yang mabrur.


Dah Kenapa Instagram Fatin Afeefa Tiba-Tiba Kosong Je?

Dengar cerita Fatin Afeefa arkib semua gambarnya di Instagram, ingatkan sebab masalah Instagram yang tergendala semalam. Tapi bila kami buka akaun Fatin, ada 3 posting yang buat kami tertanya-tanya.

Rupa-rupanya posting tersebut tentang gerakan #RevoluZ yang Fatin buat dengan Maxis dan Samsung Galaxy Z Flip4.

Bukan Fatin Afeefa je yang sertai gerakan #RevoluZ ni. Ramai juga follower Fatin yang lain dah buat juga.

Boleh tahan gempak gerakan #RevoluZ ni kan? Kami juga perasan ada link dekat bio Fatin, jadi sebab tertanya-tanya kami klik terus link tersebut dan dapati itu adalah gerakan #RevoluZ bersama Maxis Zerolution.

Menariknya lepas saja kami klik link tersebut, kami terus teracun dengan pakej yang disediakan oleh Maxis.

Korang tak kan nak tengok saja, meh lah geng kami yang mudah teracun ni. Sebab Maxis ada tawaran menarik tau, korang boleh dapatkan set eksklusif Samsung Galaxy Z Flip4 bersama Galaxy Watch4 LTE hanya RM105/bln dengan Maxis Zerolution melalui Maxis Postpaid 128.

Jadi tunggu apa lagi? Jom lah dapatkan sekarang sementara peluang masih ada! Layari laman web ini.


“Tak Perlu Umum Dah Pakai Tudung Di Media Sosial” – Pekin

Pelakon Pekin Ibrahim meluahkan rasa syukur isterinya, yang juga aktres, Mona Allen tampil bertudung dengan rela hati sejak beberapa bulan lalu.

Memetik Harian Metro, Pekon mengakui terkejut Mona tiba-tiba bertudung bagaimanapun dia tidak pernah menggesa isterinya untuk berubah secara drastik dan biarlah ianya dilakukan dengan kerelaan hati.

“Sebenarnya, saya terkejut juga pada mulanya apabila Mona tiba-tiba saja bertudung. Malah, dia jadi kelam-kabut mencari tudung nak dipakai ketika seorang rakan lelaki saya datang berkunjung ke rumah kami.

“Saya memang tak pernah gesa dia (Mona) untuk pakai tudung, sebab saya nak Mona pakai dengan rela hati. Lagi pula, Mona ada anginnya sendiri dan mana tahu kalau ketika itu dia saja-saja nak cuba pakai tudung,” katanya.

Berharap agar perubahan isterinya berkekalan, bagaimanapun Pekin berkata dia pernah mengingatkan Mona agar tidak mengumumkan mengenai perkara itu di media sosial.

“Saya kata dengan Mona, kalau rela hati pakai tudung itu baguslah. Tapi, tak perlu buat sebarang perkongsian macam pengumuman di media sosial. Sebabnya, mana tahu kalau berlaku sebaliknya nanti (terbuka tudung), mesti dikecam netizen.

“Jadi, buat biasa saja sudahlah tanpa sebarang kenyataan dikeluarkan. Cuma, harapan saya agar dia teruskan penampilan bertudung itu sampai bila-bila,” katanya.

Pekin dan Mona mendirikan rumah tangga pada 7 Disember 2018. Pasangan itu dikurniakan seorang cahaya mata lelaki, Petra Pekin pada 31 Ogos lalu.


“Berebut Nak Bayar, Asyik Dia Je Bayar” – Ayda Jebat Mengaku Selalu Gaduh Dengan Suami

Menjadi lumrah dalam kehidupan berumah tangga, pelakon dan penyanyi, Ayda Jebat mengaku tidak terlepas daripada ‘bergaduh’ dengan suaminya Nabil Mahir

Bagaimanapun, Ayda berkata ianya bukan melibatkan pertelingkahan besar sebaliknya hanya gaduh manja sahaja dalam aspek perbelanjaan.

Memetik Xtra, Ayda menjawab pertanyaan netizen yang bertanya sekiranya dia dan suami pernah bergaduh selepas berkahwin.

Menurut Ayda, pergaduhan kecil terjadi apabila suaminya sering mengeluarkan wang untuk berbelanja dan dia tidak diberi peluang bagi melakukan perkara sama.

“Selalu… gaduh bila time nak bayar. Berebut-rebut nak bayar. Dah asyik dia bayar, kita nak juga belanja kadang-kadang! Tapi memang takkan dapat la…. susah!

“Thanks love @nabilmahir and please la kasi la kadang kita nak belanja gak.. makan ke apa ke. Dia tak nak,” katanya.

Ayda dan Nabil mendirikan rumah tangga pada 1 Januari 2021. Pasangan itu dikurniakan seorang cahaya mata Ana Nayla kini berusia setahun.


Fesyen Tak Over, Netizen Puji Penampilan DSV Nampak Kurus & Muda

Sebut saja nama Datuk Seri Vida, pasti ramai tahu penampilan usahawan kosmetik itu sering menjadi perhatian ramai apabila sering muncul dengan fesyen berani dan unik.

Terbaru, perkongsian Vida menjadi bualan apabila dilihat tampil simple dan tidak sarat ketika menghadiri satu majlis kahwin.

BACA: DSV Minta Cik B Cepat-Cepat Cari Teman Lelaki, Restu Kalau Nak Kahwin Muda

Menerusi entri itu, Vida sempat bertanyakan kepada netizen netizen sama ada dia kelihatan muda atau tidak berpakaian sedemikian.

Foto dikongsikan oleh Vida itu mendapat pelbagai reaksi daripada netizen dimana ramai memuji usahawan itu yang dilihat kurus.

Malah, ramai mengatakan fesyen yang digayakannya itu cukup sesuai dengannya berbanding busana yang pernah dipakai sebelum ini yang dilihat ‘meriah’ dan over.


Aiman Hakim Tak Kisah Isteri Berlakon Babak Mesra

Pelakon Aiman Hakim Ridza berkata dia tidak kisah melihat isterinya, aktres Zahirah Macwilson melakonkan babak mesra bersama pelakon lelaki lain.

Memetik Astro Gempak, Aiman berkata tiada isu cemburu kerana dia menganggap ianya sebagai salah satu tuntutan kerja sebagai seorang pelakon.

BACA: Aksi Babak Peluk Aiman Hakim & Diana Danielle Dikritik Netizen

“Pada saya, tiada masalah untuk lihat isteri saya melakonkan babak-babak yang bersentuhan. Itu, pada saya adalah sebahagian daripada art dalam lakonan dan ia merupakan satu pekerjaan.

“Bila ada babak-babak sedemikian, saya tak pernah terfikir itu ada isu atau cemburu dan sebagainya,” katanya.

Bergandingan dalam sebuah drama, Aiman turut menyifatkan isterinya seorang yang profesional ketika di set penggambaran.

“Zahirah seorang yang sangat profesional dalam kerja-kerja yang dilakukan. Sebelum ini kami pernah digandingkan sekali dalam sebuah drama. Dia tahu apa yang dia perlu buat dan seorang yang bijak serta mudah untuk bekerjasama,” katayna.


Dakwa PRU Macam Berjudi, Suhaimi Saad Tak Nak Mengundi

Tinggal dua minggu sahaja lagi Pilihan Raya Umum ke-15  bakal berlangsung pada 19 November ini, bahangnya kini kian terasa.

Sedang hangat diperkatakan mengenai PRU15, perkara itu turut mendapat perhatian bekas penyanyi nasyid Suhaimi Saad yang memberi pendapatnya.

BACA: Suhaimi Saad Tak Percaya Teori Bumi Berputar & Manusia Ke Bulan

Menerusi video dikongsikan seorang pengguna TikTok, Suhaimi berkata ahli politik yang bertanding tidak ubah seperti berjudi kerana ada ‘wang pertaruhan’ untuk menjadi calon PRU. Menurut Suhaimi lagi, jika calon tersebut gagal atau kalah, duit yang dilaburkan akan hangus begitu sahaja.

“Hampa buat mengundi itu wajib, esok Allah tanya hampa jawab! Aku bumi pun tak sama dengan hampa.

“Hampa tau dak orang yang mengundi, ambil calon tu keluarkan duit pertaruhan, judi tau tak yang hang duk sokong, bela duk undi tu. Kalau kalah hangus, judi ke dak? Itu pemimpin berjudi tu yang hampa angkat nak jadi pemimpin, wakil rakyat oo sorry!” katanya.

Dalam pada itu, Suhaimi berkata dia tidak akan turun mengundi meskipun ada pihak yang memaksanya berbuat demikian.

“Nak mengundi silakan, nanti jawab sendiri pada Allah. Allah sendiri suruh bersatu padu dan jangan pecah belah,” katanya.


Isteri Dakwa Zamani Tak Dapat Bayaran, Penganjur Kata Untung Konsert Hanya RM4,635

Isteri kepada penyanyi Zamani iaitu Nur Juliana Abd Rani mendakwa suaminya tidak mendapat bayaran ketika menjayakan Konsert Doa Buat Zamani pada 30 September lalu.

Memetik Harian Metro, Juliana meluahkan rasa terkilan memuat naik status di WhatsApp dipercayai ditujukan kepada individu tertentu.

“Aku ni (ini) hanya ada dia je dalam hidup aku tau, apa dosa dia sampai korang (kamu semua) tergamak buat dia macam tu. Sampai sekarang dia masih percaya korang kawan dia.

“Lagi seminggu nak operate (pembedahan) ni. Apa niat baru nak bagitahu (beritahu) benda ni semalam. Memang dia tengah down (kecewa) sekarang. Korang happy (seronok) kan?

“Kalau dia decide (buat keputusan) putus harapan untuk hidup atau apa-apa jadi kat dia nanti lepas operation (pembedahan), sumpah aku cari korang sampai lubang cacing la se**n…cctv semua ade,” tulisnya.

Sementara itu, penganjur Konsert Doa Buat Zamani iaitu Aalan Ahmad menjelaskan mungkin Juliana tersalah faham sehingga mengeluarkan kenyataan sedemikian.

“Dia mungkin tidak tahu perkara sebenar berkenaan tiket yang tidak habis dijual, tetapi pada masa sama penonton dilihat memenuhi tempat duduk yang disediakan.

“Saya anggap ini hanyalah salah faham kecil dalam satu keluarga dan tidak menyalahkan dia sepenuhnya atas apa yang berlaku. Masalah ini sepatutnya boleh diselesaikan sesama kami dan bukan membawanya keluar.

“Mungkin dia tertekan memikirkan keadaan suaminya yang bakal menjalani pembedahan serta pelbagai masalah lain sehingga sanggup mengeluarkan kenyataan sedemikian,” katanya.

Menerusi Harian Metro, Aalan berkata kategori tempat duduk Rindiani dijual sebanyak 72 keping, Nur Kasih (214), Maria Mariana (31), Kurnia (48) dengan kutipan keseluruhan berjumlah RM107,120.

Bagaimanapun, kos untuk membayar segala kelengkapan konsert menelan belanja RM111,485 dan baki yang tinggal hanya RM4,635.

“Jumlah itu kemudiannya dicampur dengan tiket pembelian Tuanku Permaisuri Selangor menjadikan jumlah terkumpul sebanyak RM116,120.

“Dari situ saya bayar segala kos berkaitan antaranya sewa pentas, pemuzik, artis undangan dan permit DBKL (Dewan Bandaraya Kuala Lumpur) yang jumlahnya mencecah RM111,485.

“Selepas ditolak kos itu, baki yang tinggal di tangan ialah RM4,635. Itulah pendapatan yang kami dapat. Wang itu akan diberikan kepada Zamani mengikut rundingan asal 70/30.

“Jadi tidak benarlah kenyataan yang dia tidak dapat sesen pun dari konsert terbabit. Saya masih ingat kenyataan Zamani tak kisah jika tiada untung besar asalkan kami tidak berhutang,” katanya.


Setahun Berehat, Azhan Rani Kembali Derma Darah Plasma Kali Ke-50

Baru-baru ini, pelakon Azhan Rani memuat naik perkongsian meluahkan rasa syukur apabila berpeluang menderma darah plasma selepas setahun tidak dapat berbuat demikian akibat terbabit dalam kemalangan jalan raya.

Menerusi perkongsian dimuat naik di Instagram itu, Azhan berkata itu merupakan kali yang ke-50 dia menderma darah plasma buat mereka yang memerlukan.

“Saya kembali. Alhamdulillah hari ini dengan izin Allah SWT, saya kembali menjadi penderma apheresis (istilah penderman darah plasma). Hari ini genap beg ke-50. Lama tak sedut darah.

“Nak berkongsi sedikit info, penderma darah warna begini (putih) dipanggil penderma apheresis. Warna darah tidak merah sebab ini adalah darah plasma. Dalam darah merah ada darah plasma dan platelet,” tulisnya.

Lebih menghiburkan, Azhan sempat berseloroh mengatakan darahnya itu terlebih dahulu akan mengembara sehingga ke Australia sedangkan dia tidak pernah lagi sampai ke negara tersebut.

“Darah plasma ini akan terbang ke Australia untuk diproses. Merasa darah aku pergi sana (Australia). Aku pun tak pernah sampai lagi. Setakat Arau, Perlis tu adalah juga dua tiga kali dah sampai.

“Hari ini dapat jadi penderma apheresis semula selepas setahun berehat. Insya-Allah saya akan menderma setiap selang dua minggu,” tulisnya.

Dalam entri itu juga, Azhan turut menyeru pada mereka yang di luar sana yang sihat tubuh badan supaya menderma darah buat mereka memerlukan serta untuk kesihatan.

“Bagi mereka yang sihat dan layak, marilah sama-sama menderma darah. Menderma darah bukan sahaja membantu mereka yang memerlukan, tetapi juga sangat bermanfaat untuk kesihatan anda sendiri,” tulisnya.


KPM Sedia Tambah Baik Kemudahan Mesra OKU Di Sekolah – Dr Radzi Jidin

30 Oktober lalu, Menteri Kanan Pendidikan, Dr Radzi Jidin meluangkan masa berjumpa Pengerusi dan ahli-ahli Persatuan Orang Kurang Upaya Putrajaya (PROcJAYA).

Apa yang dikongsikan beliau adalah tentang pendekatan Kementerian Pendidikan Malaysia (KPM) dalam usaha menyediakan akses pendidikan yang berkualiti untuk semua anak-anak, khususnya Murid Berkeperluan Pendidikan Khas (MBPK).

Jelas beliau, KPM sentiasa berikhtiar untuk menambahbaik kemudahan yang mesra OKU di sekolah dan menyediakan persekitaran yang selamat agar anak-anak istimewa ini berasa seronok di sekolah.

Untuk info anda, bagi tahun 2021 dan 2022 sejumlah RM95 juta telah diperuntukkan oleh Kerajaan khusus untuk tujuan menaiktaraf fasiliti OKU di sekolah-sekolah KPM dan usaha ini akan diteruskan lagi.

Selain itu, pihak PROcJAYA juga berkongsi Aspirasi OKU Putrajaya untuk menjadikan Putrajaya sebagai bandar yang mesra OKU.

“InsyaAllah saya akan usahakan agar aspirasi yang disuarakan ini dapat menjadi agenda untuk dilaksanakan sebaiknya mengikut keperluan.

“Terima kasih saudara Azhari, Hafiz, Sukri dan semua yang hadir dalam majlis ini. Moga kita sama-sama dapat membuat anjakan dalam menjadikan Putrajaya bandar inklusif untuk semua,” akhiri beliau dalam hantaran di Facebooknya itu.


“Sampai Mati Pun Saya Takkan Tinggalkan Kerjaya Lakonan” – Nabila Huda

Tahniah diucapkan buat pelakon berbakat besar, Nabila Huda yang memenangi anugerah Pelakon Pembantu Wanita Drama TV Terbaik menerusi telefilem Jeti arahan Janna Nick.

Menerusi satu perkongsian di Instagram, Nabila meluahkan rasa syukur di atas kemenangan di Anugerah Seri Angkasa yang berlangsung baru-baru ini.

“Dan pertama kali saya dapat trofi dan dapat duit belanja. Rezeki bulan ni memang mind blowing. Anjurkan konsert sold out, dapat pula dinobatkan sebagai pelakon pembantu terbaik. Syukur Alhamdulillah.

“Terima kasih Anugerah Seri Angkasa, juri-juri, RTM sebab memilih Abil sebagai pelakon pembantu wanita terbaik drama untuk tahun ini.

“I memang tak sangka betul, sumpah demi Allah saya tak sangka sebab Abil tercalon dengan mereka yang sangat Abil respect, sayang, semua senior saya, yang Abil bekerja dengan mereka sejak Abil kecil lagI,” tulisnya.

Nabila turut menitipkan penghargaan buat mereka yang tidak berhenti menyokong kerjaya seninya sejak awal hingga sekarang serta tidak akan meninggalkan kerjaya lakonannya sampai bila-bila.

“Terakhir sekali Abil nak cakap terima kasih kepada anda semua, yang sentiasa menyokong saya daripada awal sampai sekarang yang lihat saya bekerja keras untuk karier saya, yang mana boleh rasa kejujuran saya dalam industri ini tanpa ada ada niat lain.

“Saya nak anda semua tahu yang saya sangat cintakan profesion saya ini. Saya terlalu sayang kerjaya saya. Sampai saya mati pun saya takkan tinggalkan kerjaya saya.

“Takkan saya berhenti menjadi seorang pelakon sampai bila-bila, takkan terjadi, saya akan sentiasa membuat perubahan lakonan saya sampai akhir hayat saya, Terima kasih,” tulisnya.


Aeril & Wawa Zainal Kerja Keras, Perniagaan Akan Diwarisi Anak-Anak

Pelakon Aeril Zafrel berkata dia dan isterinya, Wawa Zainal bekerja keras untuk mengusahakan perniagaan mereka untuk diwarisi oleh anak-anak mereka kelak.

Memetik Utusan Online, Aeril berkata perancangan yang dibuat mereka itu adalah untuk memastikan masa depan anak-anak terjamin.

“Kami selalu memberitahu anak kedua, Hayla, dia bakal Ketua Pegawai Eksekutif (CEO) suatu hari nanti. Memang apa yang kami usahakan sekarang ini demi untuk masa depan mereka.

“Kami sedang berusaha mencari dan memasang strategi untuk kekalkan perniagaan dalam jangka masa panjang. Seperkara yang saya belajar, untuk naik senang, tetapi untuk kekalkan itu yang susah,” katanya.

Sementara itu, Aeril melihat anak keduanya iaitu Hayla mewarisi bakat lakonannya serta isteri. Ujarnya, bukan mudah kanak-kanak seusianya boleh beraksi di hadapan kamera.

“Kami galakkan Hayla masuk industri hiburan kerana dia ada bakat. Bukan senang untuk kanak-kanak pada usia sepertinya mengingati skrip, melakonkan watak sedih dan tidak malu bila berada di hadapan kamera.

“Saya sudah 16 tahun dalam industri. Sebagai anak seni, saya dapat membezakan pelakon yang dikurniakan anugerah istimewa atau dipaksa-paksa beraksi di depan kamera,” katanya.

Bagaimanapun, Aeril berkata dia dan isteri tetap mengutamakan didikan agama terhadap anak-anaknya tidak kira apa sahaja minat mereka.

“Saya dan Wawa tengok Hayla paling berbakat, selain anak ketiga kami, Soffya. Mereka kelihatan ‘natural’ di depan kamera. Tetapi, kami tanya juga minat dan apa yang ingin mereka buat.

“Tidak kisah apa minat mereka kerana paling penting, kami tekankan didikan asas, termasuk aspek agama. Itu yang paling utama,” katanya.

Aeril dan Wawa mendirikan rumah tangga pada 2013. Pasangan itu dikurniakan Ahmad Fakhruddin Attar, 8, Hayla Maghfiratul Adzkiyaa, 6, Ayya Soffya, 2, dan Muhammad Fahri yang kini berusia setahun.


Yasmin Hani Akui Tak Suka Memasak, Sanggup Berlapar Asalkan Rumah Bersih

Pelakon dan pengacara, Yasmin Hani mengakui dia tidak gemar memasak dan lebih mementingkan kebersihan rumah serta suka mengemas.

Memetik Xtra, Yasmin berkata dia hanya akan memasak apabila perlu sahaja serta sanggup berlapar asalkan rumahnya bersih.

BACA: “Kalau Fikir Duit, Dah Lama Saya Kahwin Dengan Kerabat Diraja” – Yasmin Hani

“Saya boleh memasak cuma tidak sampai level seperti ibu. Saya seorang yang suka outdoor dan mengemas. Tahap keyakinan saya dalam bab mengemas ni sampai rasa boleh buka business mencuci..

“Kalau memasak, saya rasa basic saja boleh sebab pada akhirnya saya tanya diri sendiri, saya nak rumah bersih ke nak dapur berasap tapi rumah kotor berlemuih?

“Saya sanggup berlapar asalkan rumah saya bersih. Nombor satu pada saya ialah kebersihan. Saya suka masak bila saya nak saja,” katanya.

Menjadi hos Dapur Tempur, Yasmin berharap suatu hari nanti hatinya terbuka untuk minat memasak. Yasmin sempat berkongsikan dia sering dimarahi apabila masuk ke dapur memandangkan dia anak perempuan bongsu.

“Dulu bila saya masuk dapur, saya kena marah dan halau. Dah ada tiga orang (kakak Yasmin) di dapur, jadi yang bongsu ni tak pandai masak buat apa? Saya keluar kemas satu rumah.

“Saya rasa lebih suka mengemas sebab keadaan saya membesar macam tu. Saya suka diberi peluang untuk sertai program masakan Dapur Tempur ni sebab saya dapat banyak belajar. Saya fikir balik dan berdoa ‘Ya Allah, tolonglah buka hati saya untuk suka memasak, suka tau bukan pandai memasak’.

“Sebelum ni saya doa untuk luangkan masa dengan anak-anak, Allah makbulkan dengan maid saya lari. Jadi sekarang ni saya minta doa untuk minat memasak, zapp saya dapat peluang jadi host untuk program masakan,” katanya.


Hawa Rizwana Diumum Hos Tetap MeleTOP

Teka-teki mengenai siapakah hos tetap program MeleTOP akhirnya terjawab apabila personaliti televisyen, Hawa Rizwana diumum untuk bergandingan dengan Nabil Ahmad.

Perkara itu diumumkan sebentar tadi menerusi siaran langsung rancangan berkenaan dan turut dikongsikan menerusi Instagram MeleTOP.

“Dua tiga kucing berlari, manakan sama si kucing belang. Dua tiga boleh ku cari, mana nak sama hos ku seorang! Agituuuu min pon berpantun! Tu dia hos baru kita, Hawa Rizwana,”tulis posting tersebut.

Perkongsian itu mendapat pelbagai reaksi daripada netizen dan rakan artis mengucapkan tahniah kepada Hawa yang diumum sebagai hos tetap program berkenaan.

Terdahulu, selebriti popular Neelofa mengundurkan diri sebagai hos program tersebut pada Disember 2019. Sejak dari itu, tiada pengganti hos baharu sebaliknya digantikan dengan hos jemputan setiap minggu.


Dikritik Suka Tunjuk Punggung, Kilafairy Minta Netizen ‘Unfollow’ IG

Lama tak dengar cerita mengenai Kilafairy, baru-baru ini pelakon itu ada memuat naik gambarnya ketika hadir di anugerah The 100 Most Influential Young Entrepreneurs 2022.

Menerusi entri tersebut, Kilafairy dilihat mengayakan gaun berwarna hitam bersama hiasan rantai perak dileher dan gincu bibir berwarna merah.

Perkongsian pelakon itu mendapat pelbagai reaksi daripada netizen dimana ramai yang memuji Kilafairy dilihat cantik dan anggun.

Bagaimanapun, ada yang kurang senang dengan gaun yang dipakai pelakon itu yang didakwa terlalu ketat sehingga menampakkan bentuk punggung.

Kata netizen lagi, gaun yang dipakai pelakon itu dikatakan tidak sesuai dengan imejnya yang kini sudah bertudung. Namun, ada yang mendoakan agar Kilafairy terus istiqamah dalam menutup aurat.

Tidak hanya berdiam diri dengan kritikan diberikan, Kilafairy diliuhat memberikan komen balas meminta netizen yang tidak gemar dengan penampilannya itu supaya berhenti mengikutinya di Instagram.


Jadi Juri Jemputan, Netizen Bengang Dengan Komen Datuk Marlia Untuk Tomok?

Pada konsert minggu ketujuh Gegar Vaganza baru-baru ini, Tomok diberikan tugasan untuk membawakan lagu Kenangan Lalu.

Namun, apa yang menjadi bualan ramai adalah komen yang diberikan oleh salah seorang juri menimbulkan rasa tidak puas hati dikalangan netizen.

BACA: Tomok Tak Terasa Hati Baju Merah Dikritik Hetty Koes Endang

Menggantikan Dato Shafinaz, Datin Marlia Musa yang menjadi juri jemputan menyatakan konsep persembahan Tomok itu baik namun dilihat terlalu intense sehingga dia merasa sakit sangat persembahan itu.

Komen Juri Tomok GV9 @TOMOK #gegarvaganza9 #tomokgv9 #komenjuri #mingguketujuh #kenanganlaluflybaits #newboyzmalaysia #tomoktwnty #nbianztomokianz #nbianzindonesia #foryoupage #fyp

“Saya okey dengan konsep ini. cuma saya rasa intense sangat sampai rasa macam, erm, nak pergi mana tomok ni. sakit sangat nyanyian ini.

“Rasa itu, pada cinta yang dah pergi. Cinta yang dah lari dari hidup dia. Jadi kenapa sampai gila Tomok?” kata Datin Marlia.

Menerusi video yang dimuat naik semula di TikTok New Boys, rata-rata netizen seolah bengang dengan komen diberikan Datin Marlia serta tidak faham dengan komen yang disampaikan.

Dalam pada itu, ada yang berharap Dato Shafinaz segera kembali menjadi juri serta mengatakan ini adalah Gegar Vaganza dan bukan pentas Akademi Fantasia.


Dr Radzi Jidin Kongsi Berita Gembira, SK Ukay Sungai Sering Bakal Dibina!

Menteri Kanan Pendidikan, Datuk Dr Radzi Jidin berkongsi berita gembira kepada warga Bukit Antarabangsa, Ukay Perdana dan Sungai Sering semalam (31 Oktober) berkenaan SK Ukay Sungai Sering yang bakal dibina tidak lama lagi.

Mengikut posting yang dibuat dalam Facebooknya itu, beliau mengumumkan berita baik ini dalam Majlis Bicara Transformasi Pendidikan Bersama-sama Komuniti yang turut dihadiri Dato’ Seri Mohamed Azmin Ali, Menteri Kanan Perdagangan Antarabangsa dan Industri merangkap ADUN Bukit Antarabangsa.

SK Ukay Sungai Sering, sebuah sekolah baharu yang telah diluluskan pembinaannya ini telah pun selesai dilakukan berkenaan urusan pemilikan tapak.

Jelasnya lagi, kini Kementerian Pendidikan Malaysia (KPM) sedang dalam proses untuk melantik perunding bagi pelaksanaan projek.

Selain dapat menyelesaikan masalah ibu bapa yang terpaksa menghantar anak-anak ke sekolah yang agak jauh ketika ini, pembinaan sekolah baharu ini juga dapat menyelesaikan masalah sekolah padat dengan menyuraikan sebahagian murid ke sekolah baharu.

Pasti mak ayah menarik nafas lega kan? Untuk info anda, kawasan Bukit Antarabangsa mempunyai kepadatan penduduk tinggi. Jadi berita ini amat dinanti-nantikan mereka selepas 14 tahun di situ.

Projek pembinaan Sekolah Kebangsaan Ukay Sungai Sering dijangka bermula pada November tahun depan dan dijangka siap sepenuhnya penghujung 2025.

Di samping itu, projek sekolah yang diluluskan dalam Rancangan Malaysia Ke-10 ini juga dikatakan mampu memuatkan kira-kira 1,000 pelajar nanti.

Dalam masa yang sama, Radzi Jidin turut menyatakan bahawa KPM sentiasa berusaha menggalakkan penglibatan ibu bapa dan komuniti untuk bersama-sama KPM dalam program dan aktiviti yang dilaksanakan seperti ini.

Majlis yang diadakan ini turut menjadi platform untuk berkongsi aspirasi serta pandangan ke arah menjayakan transformasi pendidikan demi generasi pewaris negara.

“Pada kesempatan ini, saya jelaskan mengenai pendekatan yang telah, sedang, dan akan dilaksanakan dalam usaha mentransformasi pendidikan, antaranya merangkumi pendigitalan, pengajaran dan pembelajaran dan infrastruktur sekolah.”


A. Aida & Idris Khan Setuju Selesai Luar Mahkamah, Amelia Henderson Terus Lawan

Susulan kes melanggar kontrak penggambaram sebuah drama, penerbit Datuk A. Aida dan pelakon Idris Khan sepakat untuk selesaikan secara baik di luar mahkamah.

Memetik mStar Online, A. Aida menarik balik saman terhadap Idris sebagai defendan kedua tanpa kebebasan memfailkan semula kes tersebut.

Keputusan menarik balik itu telah dibuat ketika perbicaraan hari pertama di Mahkamah Tinggi Kuala Lumpur pada pagi tadi.

Sementara itu, Idris diperintahkan membayar RM3,780 kepada plantif selain tidak boleh menfailkan saman malu kepada A. Aida.

Dalam pada itu, menerusi perbicaraan sama, defenden pertama iaitu Amelia Henderson kekal dengan keputusan sebelum ini untuk meneruskan perbicaraan.

Terdahulu, A. Aida yang juga penerbit drama Sekali Lagi Cinta Kembali mengambil tindakan undang-undang terhadap Amelia dan Idris berikutan penarikkan diripada membintangi drama tersebut pada saat akhir.


Adam Shahz Tak Meroyan, Tak Kisah Fatin Afeefa Nak Kahwin Lagi

Tidak tahan asyik difitnah, semalam pelakon Fatin Afeefa mengumumkan mahu berhenti berlakon. Fatin berkata dia mengambil keputusan itu kerana tidak mahu anak-anak berasa terganggu dengan kontroversi melanda dirinya.

Menerusi sesi Live itu juga, Fatin mendakwa bekas suaminya, Adam Shahz menyuruhnya untuk berhenti berlakon.

BACA: Tak Tahan Asyik Difitnah, Fatin Afeefa Menangis Umum Nak Berhenti Berlakon

Memetik Oh Bulan, Adam menafikan sekeras-kerasnya dakwaan bekas isterinya itu dan hanya ketawa apabila diajukan mengenai perkara itu.

“Bila masa pula saya suruh dia berhenti berlakon? (ketawa) Dia sendiri cakap tak pernah berhubung dengan saya. Macam mana kata saya suruh dia berhenti berlakon?

“Saya menegaskan tak pernah suruh dia berhenti berlakon! Kalau dia kata ada bukti, ala bosan dengan benda macam ini. Saya pun dah tak nak komen apa-apa, rasa dah tak perlu,” katanya.

Ditanya mengenai dakwaan gila bayang, Adam berkata dia tidak kisah seandainya bekas isterinya itu ingin berkahwin serta memberitahu baru-baru ini Fatin ada menghantar mesej meminta sijil cerai.

“Baru ini, dia ada mesej cara baik minta sijil cerai. Selama ini, dia mesej marah-marah, ada saja tak kena tetiba. Saya permudahkan urusan dia.

“Dekat mana saya cemburu? Itu kehidupan masing-masing, dah lima tahun pun (bercerai). Sekarang ini pasal anak saja, tak perlu nak isukan sampai macam ini. Saya tah heran (peduli) dengan benda macam itu.

“Alhamdulillah saya masih bekerja. Selagi saya boleh bekerja, saya okey. Itu rezeki masing-masing. Allah takdirkan dia (Fatin) kaya, itu rezeki dia.

“Sedikit sebanyak dia membantu saya juga nanti. Anak itu kalau perlukan apa-apa, dia mungkin boleh dahulukan,” katanya.

Dalam pada itu, Adam berkata dia tiada masalah untuk hadir ke majlis perkahwinan bekas isterinya itu jika menerima jemputan.

“Lailahaillallah.. saya tak ada isu. Dia nak kahwin, kahwin la. Demi Allah! Orang ramai kata saya meroyan sebab dia nak kahwin. Kalau dia kahwin, dia jemput.. saya datang. Sebab dia mak kepada anak saya. Saya senang saja. Jangan merumitkan!” katanya.


HONOR 70 X Touch ‘n Go, Telefon Pintar Dengan Kad NFC ‘Limited Edition’ Ini Betul ‘Wow’!

Pada tahun ini kita telah melihat banyak inovasi yang dilakukan pada telefon pintar kan? Memang tidak dinafikan telefon pintar kini menjadi teman rapat kita.

Anda boleh tengok sendiri, di mana-mana sahaja pasti kita akan ‘terpaku’ pada telefon pintar kita. Dah memang jadi satu keperluan buat kita. Pilih je mana satu pilihan hati. Macam-macam ada!

Baru-baru ini, HONOR Malaysia mengumumkan kedatangan warna baru HONOR 70, Icelandic Frost hasil kerjasama bersama Touch ‘n Go.

Kalau anda tengok keluaran terbaharu kolaborasi antara HONOR 70 dan Touch ‘n Go ini pasti membuatkan jiwa anda tak keruan! Bukan warnanya je yang cantik, malah spesifikasi telefon pintar ini juga membuatkan anda tak pandang yang lain dah. Pasti jatuh cinta!

Dengan spesifikasinya yang terpaling awesome dan teknologi yang semakin moden, kami pasti telefon pintar ini akan menepati citarasa anda yang sentiasa up-to-date tu.

Malah telefon pintar ini juga akan menjadi yang tercantik dan tercanggih yang anda dapat lihat sepanjang tahun ini. Confirm jadi ‘barang panas’ di pasaran bulan ini!

Disebabkan permintaan tinggi dan kekurangan cip global, kad NFC habis dijual dengan cepat di kalangan rakyat Malaysia.

Jadi, kerjasama HONOR 70 dan Touch ‘n Go ini bertujuan untuk menangani isu terbesar Malaysia iaitu kekurangan kad NFC dan juga menjadi salah satu peranti yang dapat menyelesaikan masalah sukar untuk mengambil gambar dalam cahaya malap / gelap.

Ini merupakan kolaborasi terhebat dan kejayaan bersejarah gais. Anda bayangkan lah HONOR Malaysia sebagai jenama luar negara pertama bekerjasama dengan jenama tempatan kita. Fuh, gempak kan!

Apa yang menariknya untuk edisi ini, anda akan dapat HONOR 70 Icelandic Frost beserta kad Touch ‘n Go NFC edisi terhad, dengan warna sama dengan Icelandic Frost bersama nombor 70 dan logo HONOR padanya. Wow, betul-betul menarik ni!

Paling gempak, mereka turut melancarkan Set Hadiah Edisi Terhad HONOR 70 X Touch ‘n Go! Jarang-jarang gais jenama telefon buat set hadiah edisi terhad ni. Kalau anda buat pembelian HONOR 70 ini, anda akan menerima:

1 x HONOR 70 Icelandic Frost
1 x Kad Touch ‘n Go
1 x Touch ‘n Go RFID
1 x Sarung pelindung dengan pemegang kad
1 x Gelang pintar HONOR Band 6
Lanjutan jaminan tahun kedua

Gila padu kan? Siapa tak nak weh dapat hadiah percuma je. Kalau anda nak tahu, harga bagi kesemua lima item ini sama nilainya dengan sebiji HONOR 70, iaitu bernilai RM1,999 tau! Untung banyak lah siapa yang beli telefon pintar ni nanti, ahaks.

Kalau anda perasan, warna HONOR 70 Icelandic Frost ini sangat unik. Ianya kombinasi dengan warna gradien biru, kuning dan merah jambu. Kalau anda tengok daripada sudut berbeza, warnanya akan berubah-ubah, terutama dibawah cahaya. Serius cantik betul! Memang wajib untuk anda miliki.

Selain itu, telefon pintar ini juga dilengkapi dengan AG Glass anti-calar dan cap jari, berserta cengkaman pegangan yang baik.

Bukan itu je, HONOR 70 Icelandic Frost turut dilengkapi dengan tampilan kamera utama Super Sensing 54MP F1.9 yang menggunakan sensor Sony IMX800. Ini benda pertama yang ada di telefon pintar tau gais.

HONOR 70 Icelandic Frost ini juga mempunyai kamera ultra lebar 50MP F2.2 dan kamera potret 2MP F2.4! Berbeza dari telefon pintar kebanyakan dengan linkungan harga yang sama yang biasanya menawarkan kamera ultra lebar 8MP, atau 12MP sahaja.

Istimewanya kamera ini membolehkan anda menangkap lebih banyak cahaya serta menghasilkan gambar lebih terang dan terperinci dalam suasana gelap. Hah, lepas ni tak tak kisah dah kalau duduk dalam gelap tu. Pasti gambar anda mantap!

Dah, anda jangan teragak-agak lagi. Dengan keupayaan pengimejan yang mantap, reka bentuk bergaya dan ringan, hayat bateri yang panjang serta pengecasan pantas, inilah telefon pintar dalam range harga terbaik yang anda impikan selama ini.

Dapatkan segera bersama Set Hadiah Edisi Terhad sebelum kehabisan stok. Anda boleh dapatkan bermula 28 Oktober 2022 di semua HONOR store, pengedar sah terpilih, laman web rasmi HIHONOR.COM, Shopee & Lazada. *Siapa cepat dia dapat! Tekan LINK!


Jangan Ambil Mudah! Ketahui Betapa Pentingnya Insurans Bencana Alam

Keadaan cuaca di Malaysia jika dilihat ketika ini semakin tidak menentu dan di luar jangkaan. Pelbagai negeri berisiko dilanda pelbagai bentuk bencana yang semakin kerap, khususnya banjir, tanah runtuh dan ribut kencang.

Seperti yang anda tahu, sebelum ini negara kita pernah digemparkan dengan kejadian bencana alam iaitu banjir besar yang berlaku di 5 buah negeri; Selangor, Pahang, Kelantan, Negeri Sembilan dan Melaka. Paling teruk bila banjir ini berlaku di kawasan yang kita sendiri tak pernah sangka boleh jadi teruk seperti di Taman Sri Muda, Shah Alam.

Siapa je yang tak terkejut dan cuak dengan kejadian yang melibatkan banyak rumah, kereta dan motosikal tenggelam dan rosak disebabkan ini. Malah ada pemilik rumah dan kenderaan yang terpaksa ‘redha’ serta berputih mata apabila harta mereka menjadi total loss dan tidak dapat diselamatkan.

Malah ada juga pemilik kenderaan yang terpaksa berhabis puluhan ribu ringgit untuk membaiki kerosakan kenderaan masing-masing. Pening kepala juga tu.

Kami pasti soalan yang bermain di fikiran pemilik kenderaan ketika itu adalah “Insurans yang diambil untuk kenderaan selama ini boleh cover ke tak?”

Sebab itulah amat penting untuk anda ambil tahu adakah insurans yang anda guna sekarang ini ada untuk perlindungan insurans bencana alam atau pun tidak.

Mengikut Persatuan Insurans Am Malaysia (PIAM), ada tiga jenis insurans kenderaan yang biasa ditawarkan, iaitu:

a. Perlindungan pihak ketiga sahaja
b. Perlindungan pihak ketiga, kebakaran dan kecurian
c. Perlindungan komprehensif

Selain tu, anda juga boleh dapatkan perlindungan tambahan seperti insurans kenderaan Special Perils yang mana ianya satu perlindungan khas yang menumpukan bantuan tambahan untuk anda claim jika kereta anda kena bencana alam. Jika kereta anda rosak akibat bencana alam seperti ditenggelami banjir atau ditimpa pokok akibat ribut, anda tidak boleh menuntut ganti rugi daripada syarikat insurans anda, melainkan anda mempunyai special perils coverage.

Jadi selepas ini jika anda renew roadtax tetapi anda tidak ambil special perils coverage, ini bermakna syarikat insurans mungkin tidak akan cover jika kenderaan anda mengalami kerosakan yang disebabkan oleh banjir atau sebarang bencana alam tau. Take note.

Yang bagusnya dengan special perils coverage  yang ditawarkan SOMPO Motor dari Berjaya Sompo Insurance ini sudah merangkumi pelindungan untuk kerugian/kerosakan kepada kenderaan sendiri disebabkan oleh apa-apa bentuk konvulsi alam (special perils) dimana amaun tuntutan adalah terhad kepada RM10,000 atau 20% dari amaun diinsuranskan, mana-mana satu yang rendah.

Yang bagusnya dengan special perils coverage yang ditawarkan bukan untuk cover banjir sahaja, malah merangkumi perlindungan khas untuk sebarang kehilangan atau kerosakan pada kenderaan anda yang disebabkan oleh ribut taufan, letusan gunung berapi, tanah runtuh, gelinciran tanah, gempa bumi atau sebarang kejadian yang melibatkan bencana alam. Jumlah tuntutan adalah 20% dari Amaun Diinsuranskan atau RM10,000; jumlah yang mana lebih rendah.

Selain itu ia juga mempunyai perlindungan komprehensif meliputi dengan melindungi anda untuk kerosakan akibat kemalangan atau kebakaran pada kenderaan atau kecurian kenderaan anda, dan liabiliti kepada pihak lain untuk kecederaan atau kematian serta kerosakan pada harta benda pihak lain.

Kalau anda ingin meningkatkan perlindungan boleh memilih ‘Top Up for Full Convulsion of Nature Cover’, perlindungan tambahan ini hanya memerlukan penambahan RM2 untuk setiap RM1,000 jumlah diinsuranskan. Memang sangat berbaloi.

Bukan kenderaan je yang anda perlu jaga, barangan dalam rumah pun penting juga. Ye lah jika bencana alam berlaku, kepunyaan peribadi anda turut menjadi salah satu ‘mangsa’! Anda kena ingat kandungan isi rumah juga antara barangan yang paling berharga.

Beli barangan rumah bukan macam beli gula-gula, yang hari-hari kita boleh beli. Nak beli satu persatu barang dalam rumah tu pun makan masa tau. Ada dari kita yang hanya mampu membeli perabot, peralatan elektrik, sofa dan banyak lagi barangan rumah lain sekali seumur hidup je.

Malah ada yang berhutang dan menghabiskan usianya untuk membayar barangan rumah yang boleh memakan bertahun-tahun. Ini fakta bukan auta!

Jadi, apabila banyak wang digunakan untuk membeli barangan rumah, ia adalah amat penting bagi setiap pemilik rumah memiliki insurans kandungan isi rumah.

Insurans kandungan isi rumah dari SOMPO Home Content ini antara insurans yang dapat melindungi kandungan rumah anda daripada risiko-risiko yang boleh terjadi seperti bencana alam.

a. Anda tidak perlu mendedahkan nilai setiap item kandungan isi rumah.
b. Anda tidak perlu menunjukkan bukti resit untuk kandungan isi rumah. Walau bagaimanapun, laporan polis diperlukan jika ia adalah perbuatan jenayah.
c. Anda tidak akan dikenakan penalti kerana insurans terkurang walaupun kandungan isi rumah bernilai lebih daripada jumlah yang diinsuranskan.

Bukan itu je, anda pasti akan suka berurusan dengan Berjaya Sompo Insurance ini kerana proses pembeliannya yang sangat mudah! Anda tidak perlu mendedahkan nilai setiap item kandungan isi rumah, cuma pilih pelan pilihan untuk mendaftar.

Terdapat tiga pelan yang berpatutan di bawah SOMPO Home Content. Anda boleh memilih pelan yang bersesuaian dengan keperluan anda dan jumlah premium tahunan yang perlu dibayar hanyalah serendah RM89.

*Nota: Jumlah premium yang perlu dibayar yang dinyatakan di atas adalah termasuk Premium Tahunan, Duti Setem (RM10) dan 6% Cukai Jualan & Perkhidmatan.

Pemegang Polisi dibenarkan membuat tuntutan sehingga had maksimum setiap item bergantung pada pelan yang dipilih. Sebagai contoh, di bawah Pelan 1, jika nilai item itu adalah RM1,000, jumlah maksimum yang boleh dituntut oleh pemegang polisi ialah RM750.

Untuk info anda, proses tuntutan juga tidak susah dan rumit. Anda tidak perlu menunjukkan bukti resit untuk kandungan isi rumah. Walau bagaimanapun, laporan polis diperlukan jika ia melibatkan perbuatan jenayah seperti kecurian dan ‘pecah masuk rumah’.

Malah, tiada penalti akan dikenakan sekiranya insurans terkurang walaupun kandungan isi rumah bernilai lebih daripada jumlah yang diinsuranskan.

Sebagai contoh, anda memilih pelan 1 dengan jumlah yang diinsuranskan sebanyak RM10,000. Walau bagaimanapun, jumlah nilai kandungan isi rumah anda ialah RM20,000. Ini bererti anda Insurans Terkurang. Sekiranya berlaku tuntutan dengan kerugian separa sebanyak RM5,000:

a. Sekiranya Insurans Terkurang diguna pakai (ia akan memberi kesan terhadap jumlah tuntutan yang layak kerana Insurans Terkurang), syarikat insurans anda membayar RM10,000/RM20,000 = ½ nisbah x RM5,000 = RM2,500. Anda perlu menanggung baki RM2,500.

b. Sekiranya tiada Insurans Terkurang diguna pakai (ia tidak akan memberi kesan terhadap jumlah tuntutan yang layak kerana Insurans Terkurang), syarikat insurans anda akan membayar sehingga RM5,000 tetapi tertakluk kepada had maksimum untuk setiap item berdasarkan pelan yang dipilih, lebihan (jika ada) dan terma lain dan syarat.

Bagaimana gais? Kami harap anda faham dengan info yang kami sampaikan ini. Seeloknya ambil langkah berjaga-jaga kerana bencana alam atau kejadian yang tidak diingini ini berlaku tanpa kita sedari. Mungkin dengan langkah bijak dari anda dapat mengurangkan beban yang terpikul nanti.

Oh ya, sebagai seorang pemilik insurans SOMPO Motor, anda juga boleh hubungi talian di bawah untuk urusan towing bila-bila masa saja. Save siap-siap nombor ini ya. Jika ada masalah, boleh terus call je.

Untuk info lanjut mengenai produk-produk insurans yang ditawarkan oleh Berjaya Sompo Insurance, anda boleh terus klik LINK INI.


“Bukan Bercerai Tapi Berpisah” – Sharifah Sakinah

Hangat diperkatakan mengenai status rumah tangganya sebelum ini, pelakon Sharifah Sakinah mengesahkan bakal berpisah dengan suaminya, Michael Hensen.

Memetik Kosmo, Sakinah mengakui masih menyayangi suaminya itu namun mengambil keputusan untuk berpisah kerana sukar untuk menjalani hubungan jarak jauh selepas tiga tahun berkahwin.

? Beta Janji Beta Jaga (Janji Putih) [Short Ver] – Arvian Dwi

“Saya tidak cakap segala-galanya sudah berakhir. Cuma saya tidak dapat pastikan sama ada kami akan kembali bersama atau tidak.

“Saya masih cintakan dia. Cuma buat masa sekarang, lebih baik masing-masing buat hal sendiri. Mana tahu mungkin lagi 10 tahun akan datang kami akan bersama semula. Tapi jika saya sudah menemui lelaki lain, bye-bye jawabnya,” katanya.

Menurut Sakinah lagi, dia mahukan cahaya mata bersama suaminya itu namun disebabkan hubungan jarak jauh tidak boleh berbuat demikian.

Katanya lagi, Sakinah menyifatkan suaminya seorang lelaki yang bertanggungjawab. Ujarnya, suaminya mempunyai tanggungjawab terhadap anak-anak dan bekas isteri yang perlu ditanggung.

“Buat masa sekarang memang kami tidak boleh ada cahaya mata bersama. Ya, saya mahukan anak. Tapi kami tidak boleh memilikinya (anak) kerana faktor hubungan jarak jauh.

“Michael seorang lelaki yang baik dan bertanggungjawab terhadap anak-anaknya yang masih kecil. Tapi dia tidak boleh berpindah Malaysia kerana ada tanggungjawab terhadap bekas isteri dan anak-anaknya di Sweden.

“Kalau Michael berpindah ke sini, dia perlu bawa bersama bekas isteri dan anak-anaknya ke sini. Saya tidak mahu ‘drama’ itu,” katanya.

Sakinah turut menjelaskan status perkahwinannya bahawa mereka hanya berpisah dan bukannya bercerai, namun seandainya berjumpa dengan lelaki lain, dia akan meminta cerai.

“Tahun pertama dan kedua, kami survive. Tahun ketiga saya rasa memang rasional untuk kami berpisah sekejap. Bukan bercerai tetapi berpisah (separate). Tetapi kalau saya jumpa lelaki lain, saya akan minta cerai. Sebab saya tak nak nanti ada mulut lain bercakap,” katanya.


Aaron Aziz Berjaya Miliki Kereta Mewah McLaren 720s

Pasti ramai diluar sana menyimpan impian untuk memiliki sebuah kereta mewah. Tidak dinafikan memiliki kereta mewah bukan sahaja melambangkan kekayaan namun memberikan kepuasan.

Baru-baru ini, perkongsian pelakon popular Datuk Aaron Aziz menjadi perhatian apabila memuat naik video memaparkan sebuah kereta mewah McLaren.

BACA: 19 Tahun Kahwin, Aaron Aziz Puji Isteri Tak Pernah Tinggi Suara Atau Cakap Kesat

Dah Salam maknanya jadi la cita cita saya. Jgn jealous k. Tak main lah Ferrari atau Lamborghini…. This is my MCLAREN!!!! #fffy #fyp #fyp? #fypage #fyp??viral

Menerusi video itu, Aaron dilihat bersalam dengan dua orang individu ketika berada disebelah sebuah kereta McLaren berwarna kuning.

Pelakon berusia 46 tahun itu turut menulis kapsyen pada video tersebut bahawa dia telah memiliki kereta mewah berkenaan.

Perkongsian Aaron itu mendapat pelbagai reaksi daripada netizen yang turut teruja serta mengucapkan tahniah di atas pencapaian pelakon tersebut yang berjaya miliki kereta idamannya.


Bahagia Sangat Lepas Kahwin, Berat Badan Shahir Naik Mendadak

Hampir dua bulan mendirikan rumah tangga dengan Jaskin Jaludin, penyanyi Shahir mengakui dia kini menjalani momen bahagia selepas berkahwin.

Memetik BH Online, Shahir memberitahu berat badannya kini naik mendadak kerana begitu bahagia serta memuji isterinya seorang yang pandai memasak.

BACA: “Isteri Tak Tahu Saya Artis, Dia Tak Tengok AF” – Shahir

“Selepas kahwin saya semakin berisi. Alhamdulillah, semuanya lebih teratur dan pemakanan juga terjaga. Kalau nak tanya berapa banyak badan naik, anda tengok sudah tahu. Isteri saya memang pandai memasak.

“Masa bujang saya boleh kawal pemakanan, tetapi sekarang, bila isteri masak takkan saya tak nak makan,” katanya.

Ditanya adakah dia risau dengan penampilannya memandangkan berat badannya kini naik, Shahir berkata dia reda dengan fizikalnya sekarang.

“Dahulu, saya tidak suka keluar dalam media sosial apabila badan saya berisi. Tetapi, sekarang saya amalkan konsep reda apabila bersama ustaz. Jadi, saya reda sahaja berat badan sekarang. Yang penting, saya sihat,” katanya.

Apabila sudah berkahwin, pasti tidak akan terlepas dengan pertanyaan mengenai cahaya mata. Shahir berkata dia tdan isteri tidak merancang dan menyerahkan rezeki zuriat kepada Allah.

“Semuanya bergantung kepada rezeki. Saya tidak merancang sama ada nak ada anak atau menangguhkannya. Jika rezeki cepat, Alhamdulillah.

“Kita berdoa mudah-mudahan Allah kurniakan rezeki. Tetapi buat masa ini, belum lagi. Saya nampak seperti mengandung, tetapi tidak,” katanya.

Shahir selamat diijabkabulkan dengan Jaskin ddi sebuah premis perkahwinan di One City, Subang Jaya pada 3 September lalu.


Hael Husaini Jadi Bualan, Tinggalkan Komen Di IG Pelakon Thailand

Baru-baru ini, penyanyi Hael Husaini menjadi bualan ramai apabila dilihat meninggalkan komen di Instagram milik pelakon lelaki terkenal Thailand, Gulf Kanawut.

Menerusi komen tersebut, Hael menitipkan pesanan buat Gulf untuk tidak meninggalkan makan malam serta berharap dapat bertemu lagi dengan aktor Thailand itu.

Difahamkan, mereka berdua bertemu dalam sebuah majlis Onitsuka Tiger yang diadakan di Jepun, baru-baru ini.

Komen yang ditinggalkan Hael itu mendapat perhatian ramai apatah lagi ramai yang suka melihat kemesraan terjalin antara kedua mereka.

Bagaimanapun, ada netizen mendakwa Hael sedang cuba untuk memikat hati Gulf. Malah, ada yang membuat rakaman skrin komen Hael itu dan memuat naik semula di aplikasi TikTok.

Mungkin mereka hanya sekadar berkawan baik sahaja dan hubungan yang terjalin hanyalah atas dasar tuntutan kerja sahaja.


“Bukan Masalah Besar Sangat Runtuhkan Rumah Tangga Orang…”

Kenyataan dibuat pelakon veteran, Kazar yang menyifatkan kemelut melanda rumah tangga Puteri Sarah dan Syamsul Yusof melibatkan anaknya, Ira Kazar mendapat perhatian aktres berkenaan.

Menerusi satu perkongsian, Puteri Sarah dilihat ada memuat naik berita yang dimuat naik Rotikaya semalam berserta kapsyen, ”Bukan masalah besar sangat meruntuhkan rumah tangga orang…”.

Menerusi entri itu juga, Puteri Sarah turut meminta netizen membincangkan mengenai kenyataan yang dibuat oleh Kazar itu.

Perkongsian Puteri Sarah itu mendapat pelbagai reaksi daripada netizen yang kesal dengan kenyataan dibuat boleh Kazar.

Malah, ada netizen yang mempersoalkan semula bagaimana rasanya jika satu hari nanti jika rumah tangga anak aktor itu pula diganggu.

Terdahulu, Kazar berharap masalah melihat Ira dengan Syamsul Yusof dan Puteri Sarah dapat diselesaikan dengan segera dan berdamai.  Enggan mengulas lanjut mengenai kes melibatkan anaknya itu, Kazar berkata sebagai bapa dia memberikan sokongan penuh terhadap Ira.


Tak Tahan Asyik Difitnah, Fatin Afeefa Menangis Umum Nak Berhenti Berlakon

Menerusi siaran langsung di TikTok sebenar tadi, pelakon Fatin Afeefa membuat satu lagi pendedahan mengenai isu melibatkan bekas suaminya, Adam Shahz.

Fatin yang dilihat mengalirkan air mata berkata dia tidak tahan dengan kontroversi melanda dirinya serta membuat keputusan untuk tidak lagi melibatkan diri dalam industri seni.

Menurut Fatin, dia mengambil keputusan itu kerana tidak mahu anak-anak berasa terganggu dengan kontroversi melanda dirinya ketika ini.

“Saya dah tak nak hidup macam ni. Saya dah berhenti berlakon. Menyanyi pun dah tak ada. Saya dah 10 bulan tak berlakon mana-mana,” katanya.

Kata Fatin lagi, dia berharap dengan keputusannya itu dapat memberikan kebahagiaan buat bekas suaminya selepas pelbagai tohmahan dilemparkan.

“Bagi lah fame ni semua kat dia. Kalau dia bahagia macam ni, ambil lah. Saya selama ni tak pernah bagi kenyataan apa-apa. Tapi dia?” katanya.

Dalam pada itu, Fatin menberitahu dia mahu memberi fokus kepada anak-anaknya dan perniagaan yang diusahakannya ketika ini


Danny X-Factor Tak Malu Bawa Grab, Pendapatan Cecah RM500 Sehari

Lama tak dengar cerita mengenai Danny X-Factor, pelakon dan penyanyi itu berkata dia lebih suka memandu Grab kerana pendapatan diterimanya lebih lumayan.

Memetik BH Online, Danny atau Mohd Kardanie Anwa berkata dia sudah lima tahun menjadi pemandu Grab dan pekerjaan itulah yang menyelamatkannya ketika pandemik.

“Saya buat semua kerja, saya memandu Grab, jual burger, minyak masak dan banyak lagi. Nak malu apa, asalkan saya cari rezeki halal dan tidak menipu orang.

“Sebenarnya, saya bekerja pemandu Grab sejak 2017. Inilah kerja yang menyelamatkan saya ketika Perintah Kawalan Pergerakan (PKP) lalu. Ketika PKP, isteri yang bekerja sebagai pramugari tidak ‘terbang’, jadi gaji pun tiada.

“Di situlah, kerja sebagai pemandu Grab banyak membantu saya. Kalau diikutkan, pendapatan pemandu Grab lebih lumayan daripada kerjaya seni. Pendapatan saya boleh cecah antara RM400 sehingga RM500 setiap hari,” katanya,

Dalam pada itu, Danny mengakui dia seronok menjadi pemandu Grab kerana pekerjaan tersebut menyenangkan hati, namun dia kini terpaksa berehat memandu Grab kerana sibuk berlakon.

“Bila memandu Grab, saya bertenang dan dapat berjumpa rakan, berborak dan sebagainya. Saya memandu Grab selepas melihat rakan sekeliling buat pekerjaan sama dan akhirnya rasa seronok.

“Bayangkan, ketika penggambaran pun saya nak habis cepat sebab saya mahu memandu Grab. Namun, saya berehat sekejap daripada memandu Grab kerana sibuk dengan lakonan dan kerja lain dalam industri seni. Alhamdulillah,” katanya.


Ajak Bermesra Dengan Isteri, Netizen Sebak Tengok Shuib

Baru-baru ini, menerusi satu perkongsian di TikTok, pelawak Shuib Sepahtu ada memuat memuat naik video memaparkan rakannya Ajak sedang bermesra dengan isterinya.

Menerusi video tersebut, Ajak dilihat menyuap makan isterinya yang berada di sebelah dan Shuib pula menyuap dirinya sendiri.

Perkongsian Shuib itu mendapat pelbagai reaksi daripada netizen yang sedih dan sebak apatah lagi pelawak itu sudah kehilangan isterinya, Allahyarham Siti Sarah Raissuddin.

Kata netizen lagi, jika arwah masih ada lagi sudah pasti pasangan itu paling romantis. Netizen berkata, sudah pasti Shuib juga terimbau kembali kenangan bersama isteri tercinta.

Dalam pada itu, rata-rata netizen mendoakan agar Shuib diberikan kekuatan serta dipertemukan dengan jodoh yang baik untuk menjadi ibu buat anak-anaknya.


Jalan Pegang Tangan, Fatin Afeefa Tayang Kekasih Jutawan?

Sebelum ini hangat diperkatakan mengenai isu antara pelakon Fatin Afeefa dan bekas suaminya, Adam Shahz berikutan ungkit-mengungkit kisah perceraian mereka.

Baru-baru ini tular gambar Fatin menjadi bualan ramai memaparkan aktres itu bersama seorang lelaki didakwa kekasihnya.

Menerusi gambar tersebut, Fatin dilihat berpegangan tangan dengan lelaki misteri itu sekaligus membuatkan netizen tertanya-tanya siapa gerangan jejaka kacak itu.

Di media sosial, ada netizen mendakwa lelaki tersebut merupakan seorang jutawan namun tidak dapat dipastikan kesahihan perkara itu.

Dalam pada itu, ada netizen mendakwa mungkin ini sebab mengapa bekas suami ‘meroyan’ kerana Fatin dikatakan sudah bahagia bersama yang lain.

Sementara itu, rata-rata netizen mendoakan agar Fatin segera mendirikan rumah tangga serta memuji pasangan itu sememangnya sama cantik, sama padan.

Terdahulu, Fatin berkata dia sudah pun move on daripada kisah lalu perkahwinannya serta mengatakan bakal berkahwin dengan teman lelakinya.


DSV Minta Cik B Cepat-Cepat Cari Teman Lelaki, Restu Kalau Nak Kahwin Muda

Usahawan kosmetik sensasi, Datuk Seri Vida berkata dia berharap anak sulungnya iaitu Cik B cepat-cepat mempunyai teman lelaki.

Memetik mStar Online, Vida berkata dia tidak kisah jika Cik B terus sahaja berkahwin sebaik sahaja tamat persekolahan serta tidak sabar untuk menimang cucu.

“Saya tahu Cik B pandai jaga diri dan dia memang tak nak ada teman lelaki. Tapi saya kata Cik B kena cari teman lelaki sebab saya tak nak bila dia dah tua baru nak cari teman lelaki, tak boleh!Sekarang ni umur 20 pun orang dah nikah, saya pun nak kena cepat-cepat dapat cucu,” katanya.

Dalam pada itu, Vida turut memberikan kriteria bakal menantunya haruslah seorang lelaki yang boleh menerima anaknya itu seadanya dan bukan mata duitan.

“Orang yang betul-betul boleh menerima Cik B seadaanya. Jangan pandang harta Cik B walau Cik B banyak harta, kena jujur bersama Cik B,” katanya.

Baru-baru ini, penampilan terbaru Cik B menjadi perhatian ramai apabila dilihat tampil berambut seperti seorang lelaki.

Vida berkata dia tidak kisah Cik B tampil dengan imej sedemikian serta mahu anaknya itu meneroka ketika berada di zaman remaja serta melakukan apa yang disukainya.


Shila Amzah Tak Rasa Apa-apa Pun Bila Sebut Nama Sharnaaz

Penyanyi Shila Amzah berkata dia tidak lagi mempunyai apa-apa perasaan terhadap bekas kekasihnya, Sharnaaz Ahmad.

Memetik Astro Gempak, Shila berkata dia sudah pun move on dari kisah lalu dan tidak kisah untuk menyebut nama aktor itu di khalayak umum jika ada keperluan.

BACA: Shila Amzah Dedah Hidap Anxiety, Punca Persembahan Merosot Di Pentas GV9

“Sebenarnya, hal itu mudah, apabila kita sudah move on, semua perasaan akan hilang, even perasaan benci sekalipun tak akan ada.“

“Bila kita sudah move on, takkan ada secebis sisa rasa apa pun terhadap bekas kekasih kita. Bila orang nak sebut nama Sharnaaz even saya sedang sebut nama dia sekarang… I don’t feel anything,” katanya.

Dalam pada itu, Shila berkata dia tidak mempunyai masalah dengan bekas kekasihnya itu dan tidak kisah jika ada peminat menyebut nama Sharnaaz.

“Saya tak kisah pun… secara profesionalnya atau peribadi, saya tiada masalah dengan Sharnaaz. Selalu sahaja saya bergurau dengan fans kalau mereka ada sebut nama Sharnaaz. Saya macam tak mengapalah, asalkan korang happy sudahlah ek,” katanya.


Jual RM9.5 Juta Tak Laku, Sajat Lelong Banglo RM7 Juta

Umum mengetahui sejak awal tahun usahawan sensasi Sajat atau nama sebenarnya Muhammad Sajjad Kamaruz Zaman mahu melelong banglo miliknya yang terletak di Kota Damansara itu.

Terbaru, Sajat menawarkan harga baru banglo miliknya itu pada harga RM7 juta. Sebelum ini Sajat meletakkan harga jualan RM9.5 juta namun masih belum dibeli oleh mana-mana individu.

Menerusi perkongsian di Instagram miliknya itu, Sajat turut menyediakan perkhidmatan sewa banglo dua tingkat itu pada harga RM23,000 sebulan.

Dalam entri itu, turut diberitahu bahawa harga masih lagi boleh dirunding lagi mengikut budi bicara kedua-dua pihak.

Dalam pada itu, khidmat peguam serta pengurusan pinjaman bank secara percuma akan diberikan bagi pembeli yang berminat.


Lutut Terseliuh, Elly Mazlein Datang Berkerusi Roda Hoskan GV9

Meskipun mengalami kecederaan kaki, namun ia tidak menghalang pengacara Elly Mazlein untuk menjalankan tugas di pentas Gegar Vaganza musim kesembilan pada malam ini.

Difahamkan, Elly Mazlein atau lebih mesra disapa Kak Lina Pom Pom mengalami kecederaan lutut ketika menjalani penggambaran sebuah drama petang tadi.

BACA: Beza Usia 10 Tahun, Elly Mazlein Sambut Hari Jadi Suami Ke-32

Di awal rancangan GV sebentar tadi, Kak Lina muncul di pentas bersama rakan pengacaranya, Nabil Ahmad menyampaikan lagi Senyuman Ragamu.

Menerusi perkongsian di Instagram, Kak Lina mengucapkan terima kasih kepada penerbit, Shahrulezad Mohameddin dan Fazli Bahrom serta kru produksi Radius One kerana membantunya.

Dalam entri tersebut, Kak Lina  memaklumkan bahawa kecederaan yang dialaminya itu tidak terlalu serius. Bagaimanapun, Elly tidak menjelaskan lebih lanjut bagaimana insiden itu berlaku.


Ziana Zain Dedah Kisah Rumah Tangga Sebelum Lapor Bekas Suami Pada Polis

Baru-baru ini, penyanyi Ziana Zain dijemput sebagai tetamu program bual bicara Next To Neelofa berkongsikan kisah rumah tangga serta apa yang berlaku dalam keluarganya.

Perkongsian Ziana itu membuatkan ramai tersentuh termasuk Neelofa yang turut dilihat mengalirkan air mata mendengar luahan penyanyi itu.

Menerusi video dikongsikan seorang penguna TikTok, Ziana mendedahkan dia terpaksa menelan kata-kata kesat bekas suaminya ketka mereka masih bersama sehingga membuatkan dirinya tawar hati.

Menurut Ziana, dia merasakan dirinya tiada harga diri apabila tidak dihargai seorang lelaki bernama suami apatah lagi sudah hibup berbelas tahun bersama-sama.

Isteri mana yang tak kecewa kena macam ni lagi bila sentuh anak anak ? #neelofa #zianazain #nexttoneelofa #fyp #foryou #fypage #xyzbca

“Sebagai isteri perasaan macam mana sebagai isteri? Berbelas tahun saya taat kepadanya, dia boleh cakap dia tak heran (peduli) dengan saya. Jadi, saya ke sahaja yang terdamba-dambakan dia. Perasaan waktu itu rasa macam tiada harga diri,” katanya.

Ziana berkata lagi, dia tidak menyangka bekas suaminya ketika itu sanggup berkata sedemikian selepas dia berkorban melahirkan cahaya mata mereka.

“Macam mana dia (bekas suami) tergamak keluarkan perkataan sebegitu. Saya isteri dia. Dia nak anak empat, saya beranak anak empat (orang). Saya hampir hilang nyawa 50-50 bertarung (nyawa) untuk dia dan this is the end (inikah pengakhirannya),” katanya.

Kongsi Ziana lagi, selepas insiden berlaku pada tahun 2016 itu hatinya mula menjauh sehingga dia berdoa untuk kembalikan rasa kasih pada suami kerana tidak mahu menjadi isteri derhaka.

“Sejak 2016, hati saya jauh saja. Terkesan yang amat. Kalau dia (bekas suami) duduk sebelah kita atau kita nak tidur, saya macam minta pada Allah jangan dia duduk sebelah saya.

“Saya berdoa dan bertanya, kenapa saya macam ada rasa yang saya tak suka suami saya. Saya tak nak jadi isteri derhaka. Saya berdoa, kembalikan rasa kasih sayang terhadap suami saya,” katanya.

Rumah tangganya hampir ke titik noktah apabila berlaku kejadian anaknya menghidap Attention Deficit Hyperactivity Disorder (ADHD) didakwa dirotan bekas suaminya.

Katanya lagi, Allah mendengar doanya apabila satu persatu ‘rahsia’ bekas suami terbongkar dan akhirnya dia membuat laporan.

“Saya buat solat taubat, istikharah dan hajat. Lepas itu, saya tidur dan bangkit pukul 5 pagi. Selepas dua hari saya rasa macam memang inilah Allah nak tunjuk. Saya buat laporan,” katanya.

Terdahulu, bekas suami Ziana, Armin Zaharin didakwa di Mahkamah Majistret Shah Alam atas tuduhan mencederakan anak lelakinya.

Rumah tangga pasangan itu berakhir selepas 20 tahun apabila Armin melafazkan talak satu di Mahkamah Rendah Syariah Shah Alam pada Julai 2018.


“Kalau Boleh Berdamailah, Bukan Masalah Besar Sangat” – Kazar

Hangat diperkatakan mengenai kontroversi melibatkan anak perempuannya, Ira Kazar yang didakwa menjadi perosak rumah tangga, pelakon veteran Kazar meminta orang ramai tidak cepat menghukum.

Memetik mStar Online, pelakon berusia 63 tahun itu juga berharap masalah melihat Ira dengan Syamsul Yusof dan Puteri Sarah dapat diselesaikan secara baik.

BACA: Puteri Sarah Tak Akan Berdiam Diri Selagi Ira Kazar Tak Ditangkap

“Nasihat saya kepada netizen, janganlah berkasar sangat dalam berbahasa. Bercakaplah elok-elok kerana ini bukan kerja kita. Kalau boleh mereka yang terlibat ini berdamailah. Ia bukan masalah besar sangat,” katanya.

Enggan mengulas lanjut mengenai kes melibatkan anaknya itu, Kazar berkata sebagai bapa dia memberikan sokongan penuh terhadap Ira.

“Saya tidak boleh beri sebarang komen lanjut kerana perintah mahkamah. Ira okey sahaja… kami sekeluarga memberi sokongan penuh kepadanya,” katanya.

Sebelum ini, Puteri Sarah membuat dua aduan di Jabatan Agama Islam (Jais) atas dakwaan penglibatan orang ketiga dalam rumah tangganya.


Adam Shahz Nafi Tuduhan Bekas Isteri, Ada Simpan Bukti Bayar Nafkah

Didakwa gagal membayar nafkah selepas bercerai, pelakon Adam Shahz tampil menjawab tuduhan dilemparkan bekas isterinya, aktres Fatin Afeefa.

Memetik mStar Online, Adam berkata dia tidak mengabaikan tanggungjawab serta mempunyai bukti transaksi pembayaran nafkah.

“Saya ada semua transaksi pembayaran nafkah sebagai bukti. Kalau ada yang hilang pun boleh pergi bank minta print semula. Tak wujud isu kononnya saya gagal membayar nafkah,” katanya

Menurut Adam lagi, dia menyifatkan tindakan Fatin itu seolah sekadar ingin meraih perhatian ramai di media sosial sehingga dia dikecam netizen.

“Benda ini tidak sepatutnya berlaku. Dia seolah-olah menjadikan saya bahan marketing dengan cerita kisah ini di media sosial sehingga ada orang yang maki saya.

“Apa yang cuba dia sembunyikan sehingga saya dijadikan sebagai ‘benteng’ untuk orang maki? Jangan seronok sangat bercakap kerana takut nanti ada perkara yang tidak sepatutnya terlepas,” katanya.

Dalam pada itu, Adam turut meminta bekas isterinya itu membawa hal tersebut ke pengadilan atau tindakan undang-undang jika benar dia mengabaikan tanggungjawab.

“Kalau ada cerita begini biasanya lelakilah yang akan nampak salah. Daripada cerita di media sosial lebih baik dia mengadu ke mahkamah jika saya tidak bayar nafkah. Gunakan jalan yang betul.

“Apa yang dia buat beri kesan kepada saya dan keluarga. Orang sekeliling mula bercakap tentang kisah lama kami.

“Sekarang orang sudah tahu bahawa saya bukan suami pertama. Dia sendiri yang buka kisah tersebut,” katanya.

Sementara itu, Adam berkata dia sukar untuk bertemu dengan anaknya susulan pelbagai alasan diberikan bekas isterinya serta nekad untuk mendapatkan haknya sebagai bapa.

“Hak penjagaan anak tidak diputuskan oleh mahkamah dan kami setuju untuk melakukannya bersama. Sejak bercerai anak kami tinggal bersama keluarga Fatin dan saya akan datang ambil apabila ingin berjumpa.

“Namun sejak dua minggu lalu saya sudah tidak bertemu anak. Katanya belajar di sekolah tahfiz dari pagi sehingga malam. Macam-macam alasan diberikan.

“Saya dah tak boleh berdiam. Selama ini asyik nak sorokkan kisah sebenar dan menjaga aib. Sebagai langkah awal saya akan buat tuntutan di mahkamah tentang hak penjagaan anak. Selebihnya saya belum boleh kongsi,” katanya.